Source
stringclasses 1
value | Content
stringlengths 251
13.6k
| Length
int64 251
13.6k
| Script
stringclasses 1
value | Language
stringclasses 1
value | ISO639-3
stringclasses 1
value |
|---|---|---|---|---|---|
TRT | تورکیه-نین میللی مودافعه ناظیری حولوصی آکار تورک عسگری‌نین دیگر عملیات‌لاردا اولدوغو کیمی "زیتون دالی" عملیاتیندا دا قهرمانلیق یاراتدیغینی سؤیله‌دی.
تورکیه-نین میللی مودافعه ناظیری حولوصی آکار تورکیه سلاحلی قوه‌لری باش قرارگاه رئیسی یاشار گولر، قورو قوه‌لری قوموتانی ژنرال اومید دوندار، حربی دنیز قوه‌لری قوموتانی آدمیرا‌لی آدنان اؤزبال و حربی هاوا قوه‌لری قوموتانی ژنرال حسن کوچوک آک یوز ایله حاتای-داکی بیرلیک‌لره باش چکدی.
عفرین-ده کی ترور هدف‌لرینه قارشی آپاریلان و موفقیتله باشا چاتان "زیتون دالی" عملیاتیندا ایشتیراک ائدن قوموتانلار ایله گؤروشن آکار 20 ژانویه 2018-جی ایلده باشلایان عملیاتین اولوسلار آراسی حقوقا اویغون، تورکیه-نین حاق‌لارینی و حقوقونو قورویا‌جاق شکیلده، اینسان حاق‌لارینی پوزما‌دان، مظلوم و گوناه‌سیز اینسان‌لارا ضرر وئرمه‌دن، چئوره یه، تاریخی، دینی تیکی‌لی‌لره هئچ بیر ضرر وورما‌دان مارسین 18-ده بؤیوک بیر اوغورلا باشا چاتدیریلدیغینی خاطیرلاتدی.
آکار: "ممحتجیک دیگر عملیات‌لاردا اولدوغو کیمی "زیتون دالی" عملیاتیندا دا قهرمانلیق یاراتدی، بؤیوک بیر اوغور الده ائتدی" دئدی.
حاضردا منبیچ و فراتین دوغوسونون پروبلئم‌لی ساحه‌لر اولدوغونو ایفاده ائدن حولوصی آکار بونونلا علاقه‌دار لازیمی حاضرلیق‌لارین آپاریلدیغینی و پلان‌لارین توتولدوغونو بیلدیردی.
یئری و زامانی گلدیگینده بورادا عملیاتلارین آپاریلاجاغینی وورغولایان آکار: "بو فعالیتلری حیاتا کئچیررکن سوریه-نین ده، عراق-ین دا اراضی بوتؤو‌لوگونه، سیاسی بوتون‌لوگونه حؤرمتله یاناشیریق" دئدی.
هدفلرینین تروریستلر اولدوغونو قئید ائدن ناظیر: "هئچ کیمی شوبهه‌سی اولماسین، بیزیم هدفیمیز تروریستلر دیر، اصلا و قطعا کورد قارداش‌لاریمیز دئییل‌دیر. بئله بیر شئی آغلیمیزا گلمز" دئیه دانیشدی.
آکار ترورلا موباریزه‌نین سون تروریست ضررسیزلشدیریلندک داوام ائدجگینی بیلدیرهرک دئدی: "اؤلکه‌میزین گونئی ینده سوریه-نین قوزییینده هر هانسی بیر شکیلده ترور کوریدورونون یارادیلماسینا اصلا ایجازه وئرمه‌یه‌جییک. بئله بیر شئی اصلا موذاکیره موضوعسو اولا بیلمز. سرحدلریمیزین، خالقیمیزین امنیتی اوچون الیمیزده گلن هر شئیی ائتدیک و ائتمه‌یه داوام ائدجییک".
| 1,908 | Arab | South-Azerbaijani | azb |
TRT | خاریجی ایشلر ناظیری مولوت چاووش اوغلو، تورکیه‌نین آوروپا بیرلیگیندن اساس گؤزلمه‌سی‌نین، عضو‌لوگونه صمیمی یاخینلاشماسی اولدوغونو سؤیله‌دی.
مولوت چاووش اوغلو، رسمی بیر زیارت اوچون گئتدی گامبیادا خاریجی ایشلر ناظیری اووساینوو داربو ایله گؤروشمه‌سی سونراسیندا تشکیل ائدیلن مطبوعات کونفرانسیندا بیلدیریب.
چاووش اوغلو، سون دؤورده گرگین سئیرینی قورویان تورکیه-آوروپا بیرلیگی ایلیشکی‌لری ایله باغلی اولاراق؛
"بیزیم اساس گؤزلنتیمیز، آوروپا بیرلیگینین تورکیه‌نین عضو‌لوگو موضوعسوندا داها صمیمی یاخینلاشماسی. یالنیز احتیاج دویدوق‌لاری زامان دئییل هر زامان تورکیه‌نین اهمیتینی بیلمه‌لری. فرق‌لی دوشوندوگوموز موضوعلار اولا بیلر. هر زامان اوتوروب دانیشماغا حاضیریق "دئدی.
تورکیه‌ده خالقین آوروپا بیرلیگینه باخیشی‌نین منفی ایستیقامتده چوخ دییشدیگینی ایفاده ائدن چاووش اوغلو،
"تورکیه‌نین آوروپا بیرلیگی عضولوک پروسه‌سینه دستک، خصوصیله فتح الله‌جی تئررور تشکیلاتی پارالل دولت قورولماسی (فتو / پ.د.ی)'نین 15 ژوئیه‌ده کودتا گیریشیمیندن سونرا آوروپا بیرلیگینین سهو و طرفلی توتومو، او گون‌دن بو یانا آوروپا بیرلیگی عضوو اؤلکه‌لرین تروریست‌لره صاحب چیخما‌لاری و سیغینما حاقی وئرمه‌لری سببیندن دوشدو. وطنداش‌لاریمیزین او اؤلکه‌لره اعتباری آزالدی. بونو تکرار تاسیس ائده بیلمک اوچون آوروپا بیرلیگی و او اؤلکه‌لرین مثبت ایستیقامتده آددیملار آتماسی لازیم‌دیر. بوتون بو موضوعلاری 25 ژوئیه‌ده توپلانتیدا آوروپا بیرلیگی ناظیریمیز عمر چلیک ایله گوندمه گتیرجگیک.
25 ژوئیه‌ده آوروپا بیرلیگی ناظیری عمر چلیک ایله بیرلیکده بروکسل‌ده زیارت ائده‌رک آوروپا بیرلیگی مسئوللاریله گؤروشه‌جک اولان چاووش اوغلو، بیر ژورنالیستین "بو زیارتینیز علاقه‌لره نئجه تأثیر ائده‌جک؟" سوالینا جواب وئردی.
"آوروپا بیرلیگی و بعضی عضو اؤلکه‌لرله، آوروپا پارلامنتی‌نین قبول ائتدیگی قرارلار بو سببدن هر نه قدر بعضی موضوعلاردا چتین‌لیک‌لر یاشاساق دا معین سویه‌لرده دیالوغوموزو طبیعی کی داوام ائتدیریریک. سیاسی موشاویره ییغینجاق‌لاری حیاتا کئچیریریک "دئین چاووش اوغلو،" بیر چوخ اورتاق آلان وار، خاریجی سیاست، امنیت، بؤلگه‌سل موضوعلارلا علاقه‌دار، تورکیه و آوروپا بیرلیگی آراسیندا علاقه‌لرله باغلی بیر چوخ موضوع وار. بیر دؤردلو توپلانتی، من و آوروپا بیرلیگی ناظیریمیز، قارشی طرفدن ده (آوروپا بیرلیگی خاریجی سیاست یوکسک کومیساری) موگرینی و آوروپا بیرلیگی گئنیشلنمه‌یه مسئول کومیساری هان و بعضن موضوعیا گؤره دیگر کومیسارلار دا کونفرانسیمیزدا قاتیلیر. بیزیم اساس گؤزلنتیمیز، آوروپا بیرلیگی-نین تورکیه‌نین عضو‌لوگو موضوعسوندا داها صمیمی یاخینلاشماسی. تورکیهیه یاخینلاشارکن یالنیز اؤز منفعت‌لری باخیمین‌دان دئییل اورتاق چیخارلار باخیمین‌دان یاخینلاشماسی. و یالنیز تورکیهیه احتیاج دویدوق‌لاری زامان دئییل هر زامان تورکیه‌نین اهمیتینی بیلمه‌لری. فرق‌لی دوشوندوگوموز موضوعلار اولا بیلر. بیز هر زامان بونلاری اوتوروب دانیشماغا حاضیریق. بیز دوشونجه‌لریمیزی همیشه دقیق بیر شکیلده اورتایا قویوروق، ایکیلی ایستاندارددان اوزاق، اوزلرینه سؤیلمدیگیمیز هئچ بیر شئیی آرخا‌دان دا سؤیلمیریک. عینی صمیمیتی آوروپا بیرلیگی-دن ده گؤزلییریک. "دئدی.
| 2,770 | Arab | South-Azerbaijani | azb |
TRT | مراکشده ایقتیصاد و مالیه ناظیری محمد بوسعید وظیفه‌دن آلیندی.
مراکش رسمی آژانسی MAP-ین خبرینه گؤره، کرالیت دیوانی طرفیندن ائدیلن آچیقلامادا، بوسایدین وظیفه‌دن آلینما سببینه دایر معلومات وئرمزکن، کرال 6-جی محمدین سؤزقونوسو قراری باش ناظیر ایله آپاردیغی موذاکیره‌نین آردین‌دان وئردیگی قئید اولونوب.
آچیقلامادا، قرارین سلاهیت و مسئولیت پرینسیپی‌نین ایشلنمه‌سی چرچیوه‌سینده آلیندیغی، کرالین بو پرینسیپی، باغلی‌لیغی و یا درجه‌سی نه اولورسا اولسون بوتون نماینده‌لره تطبیق ائتدیگینه ایشاره ائدیلیب.
مراکشده 2013دن بو یانا ایقتیصاد و مالیه ناظیرلیگینی آپاران بوسعید، کوالیسیون اورتاغی میللی باغ‌لار بیرلیگیندن میللت وکیلی سئچیلمیشدی.
بوساید، بو ایلین اوّلینده تورکیه ایله تکستیل سکتوروندا گؤمروک سربست‌لیگی‌نین تاخیره آلینماسی قراریندا تأثیرین اولموش، ایدخال ائدیلن تکستیل محصولونا آسیلی اولاراق 2.25% ایله 22.5% آراسیندا دییشن نیسبت‌لرده گؤمروک وئرگی‌سی دوزلتمه لری گتیرمیشدی.
| 873 | Arab | South-Azerbaijani | azb |
TRT | دونیا اولدوزلار گولش شامپیوناسی فرنگی 85 کیلوگرامدا روسیا‌لی رقیبی محمد ائولوئوی 5-3 مغلوب ائدن محمد فورقان دورسون، دونیا شامپیونو اولدو.
یونانیستانین باشکندی آتن‌ده‌کی یاریشمالاردا میلی گولشچی محمد فورقان قدورسون، روسیا‌دان ائولوئو ایله قیزیل مدال موباریزه‌سینه چیخدی.
85 کیلوگرامدا تورکیه‌نی تمثیل ائدن محمد فورقان دورسون، روس رقیبی ائولوئوی 5-3 مغلوب ائده‌رک قیزیل مدال الده ائتدی.
جمهور باشقانی رجب طیب اردوغان و باشباخان بینعلی ییلدیریم، قیزیل مدال قازانان میلی ایدمانچی محمد فورقان دورسونو تبریک ائتدی.
| 510 | Arab | South-Azerbaijani | azb |
TRT | اوکراینا-یا ساواش اعلان ائدن روسیا اوردوسو تخمینن 21 مین 900 عسگر، 181 اوچاق، 154 هلیکوپتر و 884 تانک ایتیریب.
اوکراینا باش قرارگاهی 24 فوریه -25 آوریل تاریخ‌لری آراسیندا روسیا اوردوسونون ایتکی‌لری ایله باغلی آچیقلاما وئریب.
آچیقلامایا گؤره، اوکراینایا هوجوم ائدن روسیا اوردوسون‌دان تخمینن 21.900 عسگر اؤلدورولوب، 181 روسیا اوچاغی، 154 هلیکوپتر، 884 تانک، 2.258 زره لی آراج، 411 توپ، 149 راکت آتما سیستمی و 69 هاوا هوجومون‌دان ساوونما سیستمی محو ائدیلیب.
روسیا قوه‌لری همچنین 1566 آراج، 8 گمی و یونگول سرعتلی قاییق، 76 یانا‌جاق داشییان ماشین و 201 پیلوت‌سوز اوچوش آپاراتینی ایتیریب.
روسیا ساوونما ناظیرلیگی‌نین مارسین 25-ده وئردیگی آچیقلامادا اوکراینادا 1351 روس عسگری‌نین اؤلدوگو آچیقلانیب.
| 693 | Arab | South-Azerbaijani | azb |
TRT | سوما‌لی‌نین پایتاختی موگادیشودا اولوسلار آراسی هاوا لیمانینین یاخینلیغیندا گوونلیک نقطه سینده گوجلو پاتلاما باش وئردی.
الده اولونان معلوماتا گؤره، پاتلاما نتیجه سینده 3 نفر اولدو.
پولیس مودیری محمد حسین موگادیشو اولوسلار آراسی هاوالیمانی یاخینلیغینداکی گوونلیک نقطه سینده آختاریش زمانی بیر آراجین پاتلادیغینی بیلدیردی.
آفریقا بیرلیگی باریش قوروما میسیونونا یاخین بیر نقطه ده توره دیلن پاتلامادا اطرافداکی بیر چوخ بینادا زیان گوردو.
| 433 | Arab | South-Azerbaijani | azb |
TRT | الوئریش‌سیز هاوا شرایطی بو دفعه گورجوستانین آمبرولاوری بولگه سینده جدی پروبلئم‌لر یارادیب.
گوجلو کولک، یاغیش و دولو نتیجهسینده قصبه نین مرکزینده بیر نئچه یاشاییش بیناسی‌نین و 200-ا یاخین شخصی ائوین دام اؤرتوگو داغیلیب.
آغاج‌لارین آشماسی نتیجهسینده مرکزی یول‌لاردا اتومبیل لرین حرکتی محدودلاشیب.
طبیعی فلاکتین فسادلاری‌نین آرادان قالدیریلماسی ایستیقامتینده تدبیرلر گؤرولور. ایلکین حسابلاما‌لارا گؤره، آمبرولاوری بولگه سینه دین ضرر یاریم میلیون لاری( گورجوستان پولو) تشکیل ائدیر.
| 482 | Arab | South-Azerbaijani | azb |
TRT | قادین بسکتبال عذره قالاتاسارای تیمی صاباح (01.11.2017) فیبا آوروپا لیگی قروپونون 4-جو توروندا بلژیک-ین کاستورس براینه تیمی ایله قارشی‌لاشا‌جاق.
چارلوری شهرینده کی ایسپیروودومدا اوینانا‌جاق گوروش ساعات 22:30-دا باشلایاجاق.
8 تیمین موباریزه آپاردیغی قروپدا ایکی غالیبیت و بیر مغلوبیتین صاحبی اولان قالاتاسارای، ریتینگ جدولینده 5-جی سیرادا قرارلاشیب. اوینادیغی اوچ موسابیقه دن دا مایوس آیریلان بلژیک تیمی ایسه قروپدا سون پیلله ده قرارلاشیب.
| 440 | Arab | South-Azerbaijani | azb |
TRT | آوروپا-دا یئنی نوع کروناویروسون سبب اولدوغو وضعیت هر گون داها دا آغیرلاشیر.
ایتالیا-دا کروناویروسون یئنی نوعوندان (کووید-19) اؤلنلرین سایی سون 24 ساعات عرضینده 743 آرتا‌راق 6 مین 820 نفره چاتیب.
اؤلکه‌ده مجبوری اولمادیقدا کوچه‌لره چیخان‌لارین 3 مین یورویا قدر جریمه لندیریلمه‌سی قراری قبول ائدیلیب.
کووید-19-دان 2696 نفرین اؤلدوگو ایسپانیا-دا اپیدمیایا یولوخان‌لارین سایی 6 مین 584 آرتا‌راق 39 مین 673-یا چاتیب. بئله‌لیکله، کووید-19 سببیله سون 24 ساعات عرضینده ایسپانیا-دا ان چوخ اؤلوم حالی و اینفکسیون قئیده آلینیب.
اؤلکه‌دکی بعضی قوجا‌لار ائولرینده وظیفه‌لی ایشچی‌لرین قاچماسی سببی ایله بعضی یاشلی خسته‌لرین یاتاق‌لاریندا اؤلمه‌سی ایسه فاجعه‌لی حال‌دیر.
ایسپانیا رهبرلیگی ناتو-دان طبی آوا‌دان‌لیق دستکی ایسته‌ییب.
فرانسا-دا بیر گونده دئمک اولار کی، هر ساعاتدا 10 نفر کروناویروس‌دان حیاتینی ایتیریب.
اؤلکه‌ده جان ایتکی‌سی 24 ساعات عرضینده 240 آرتا‌راق مین 100 اووب. بو آرادا، Mulhouse شهرینده اپیدمیا سببیله خسته‌خانا‌لاردا یاتاق توتومو پروبلئمی‌نین اولدوغو بیلدیریلیب. خسته‌خانا‌لارین یوکونو آزالاتماق اوچون شهرده 30 یاتاق لیق حربی خسته‌خانا قورولوب، بعضی خسته‌لرین حربی طیاره‌لرله دیگر شهرلرین طب موسسه‌لرینه آپاریلیب. حکومت آوروپا ثابت‌لیک پاکتی‌نین ایشه سالینماسینی ایسته‌ییب.
هوللاندیا-دا سون 24 ساعاتدا جان ایتکی‌سی 63 آرتا‌راق 276 نفره چاتیب.
آلمانیا-دا سون 24 ساعات ایسه 39 نفر دونیاسینی دییشیب. کووید-19 سببیله اؤلنلرین سایی 155 نفره چاتیب. اینفکسیونا یولوخان‌لارین سایی ایسه 33 مینه یاخین‌دیر. بعضی ایالت‌لرده کوچه‌یه چیخان‌لار 25 مین یورویا قدر جریمه لندیریلیر.
بلژیک-ده اپیدمیایا یولوخان‌لارین سایی 5 مینه یاخینلاشیب.
جان ایتکی‌سی‌نین 422، اینفکسیونا یولوخان‌لارین سایی‌نین ایسه 8 مین نفره چاتدیغی اینگیلتره‌ده ایسه حکومت پایتاخت لندن-دا بیر سرگی مرکزی‌نین 4 مین یاتاقلیق یئرلشدیریلدیگی موقتی خسته‌خانایا چئوریلمه‌سینه قرار وئریب. اؤلکه‌ده یئنی‌دن وظیفه‌یه چاغیریلان امکلی اولان و یا ایستئفا ائتمیش حکیم و دیگر کئچمیش طب ایشچی‌لرین‌دن تقریباً 12 مینی بو چاغیریشا مثبت جاواب وئریب.
جان ایتکی‌سی‌نین 28-ا یوکسلدیگی اطریش-ده تخمینن 29 مین تست کئچیریلیب. اپیدمیایا یولوخان‌لارین سایی 4 مین 876 نفره چیخیب.
کروناویروس‌دان جان ایتکی‌سی لهستان-دا 9-ا، چکیادا 2-یه چاتیب.
هلاک اولان‌لارین سایی‌نین 611 -ا چیخدیغی امریکا-دا اینفکسیونا یولوخان‌لارین سایی ایسه 50 مینی اؤتوب. مودافعه ناظیری مارک اسپر یئنی نوع کروناویروس (کووید-19) اپیدمیاسی‌نین آزالماغا باشلاماسی‌نین 8-10 هفته چکه جگینی گؤزله دیک‌لرینی سؤیله‌ییب. امریکا اردوسوندا بعضی‌لری‌نین عائله‌لری ده داخیل اولماقلا 321 یولوخما فاکتی قئیده آلینیب. نیویورک والی لیگی خالقا خبردارلیق ائدیب کی، ان پیس وضعیت آوریلین سون‌لاریندا باش وئره‌جک.
گونئی امریکا اؤلکه‌سی اکوادور-دا کووید-19-دان اؤلنلرین سایی 27-یه، یولوخان‌لارین سایی ایسه 49 مینه یوکسلیب.
| 2,610 | Arab | South-Azerbaijani | azb |
TRT | تورک سیلاح‌لی گوجلرینین سوریه‌نین عفرین بؤلگه‌سینده ترور منسوبلارینا قارشی ائتدیغی "زیتون دالی حرکاتی" 4ونجو گونونده.
اؤزگور سوریه اوردوسو منسوبلارینین دستکلدیگی تورک سیلاح‌لی گوجلری، دونن اعزاز قصبه‌سین‌دن عملیاتا باشلایاراق ایستراتژی اهمیت بورسئیا داغی‌نین نظارتینی اله کئچیرمیشدی.
داغین دیگر طرفینده ترورچولارلا چیخان چاتیشما‌لار ایسه داوام ائدیر.
مرز بؤلگه‌سین‌دکی بیرلیک‌لردن بؤلگه‌یه اوبوسلار‌لا آتیش‌لار کئچیریلیر.
بؤلگه‌نین تمیزلنمه‌سی تورکیه مرز خطّی ایله بیرلیکده اعزاز و اطرافین‌داکی سوریه‌لی وطنداش‌لارین امنیتینه قارشی یؤنلمیش تهدیدلرین آزالاجاغی بیلدیریلیب.
عملیاتدا بو آنا قدر 170دن آرتیق هدف یوخ ائدیلدیگی بیلدیریلیب.
دونن کئچیریلن سون آچیقلامایا گؤره، همچینین 3 نقطه ترور تشکیلاتین‌دان آزاد ائدیلیب.
| 722 | Arab | South-Azerbaijani | azb |
TRT | چین و عربیستان ایلک دفعه اورتاق ترورلا مباریزه مانورو تشکیل ائتدی.
چین خالق قورتولوش اوردوسونون اینترنت قازئته‌سینه گؤره، چینین گونئی باتیسینداکی چونچینگ شهرینده، چین و عربیستان، 25 گوونلیک پرسنلین‌دن عبارت اولان بیر قروپلا 10-24 اکتبر تاریخ‌لری آراسیندا ایلک دفعه اورتاق ترورلا مباریزه مانورو گرچکلشدیردی.
ایکی هفته داوام ائدن مانوردا، طرفلر آراسیندا گونجل ترور تهدیدلرینه قارشی ترورلا مواریزه تعلیمی، تاکتیک و قابیلیت‌لرین اینکیشاف ائتدیریلمه‌سی‌نین یانیندا ترورلا مباریزه‌ده گوونلیک ایلیشکیلرینین گئنیشلندیریلمه‌سی آماجلاندی.
چین و عربیستا‌نین عسگر ایلیشکی‌لری گون گئچدیکجه داها دا سرعت قازانیر.
چین دونانماسی 2010.جو ایلده جیده‌یه گئتمیشدی.
پکن، عربیستانا 2008-2011 ایللری آراسیندا 700 میلیون د‌لارلیق سلاح ساتمیشدی.
| 725 | Arab | South-Azerbaijani | azb |
TRT | اینگیلتره‌نین پایتاختی لندنده سالدیرقان الینده کی بیچاقلا اطرافداکی اینسان‌لارا هوجوم ائتدی،1 نفر اؤلدو، 5 نفر یارالاندی.
راسل مئیدانیندا باش وئرن حادثه‌دن سونرا شوک تاپانچا ایله ضررسیزلشدیریلن سالدیرقان نظارته آلیندی.
حادثه ایله باغلی تحقیقات باشلادی، ترور هوجومو احتیمالی آراشدیریلیر.
قئید ائدک کی، لندن شهری پولیس ایداره‌سی‌نین رئیسی برنارد هوگان و لندن‌نین بلدیه باشقانی صادق خان دونن وئردیک‌لری آچیقلاما‌لاردا هم تهلوکه‌سیزلیک تدبیرلری چرچیوه‌سینده، هم ده مومکون ترور هوجوم‌لارینا قارشی شهرین کوچه‌لرینده داها چوخ سلاحلی پولیسین اولاجاغینی بیلدیردیلر.
| 558 | Arab | South-Azerbaijani | azb |
TRT | آمریکا-دا نفت اوره تیمی‌نین آرتماسی احتیمالی بورسالاردا "قارا قیزیل"ین قیمتینه منفی تأثیر گؤسترمکده داوام ائدیر.
اؤتن هفته 49،13 دو‌لار سویه‌سینه ائندیک‌دن سونرا دیر قازانماغا باشلایان "برنت" نفتی هفته‌نین ایلک تیجارت معامله لرینده 50،71 دو‌لارا ساتیلیب. غربی تگزاس نفتی ایسه 48،38 دو‌لاردان تکلیف اولونور.
صاباح ایسه آمریکا نفت انستیتوتونون ذخیره لرین حجمینه دایر هفته‌لیک غیری -رسمی راپورونون آچیقلاناجاغی گؤزلنیلیر.
| 419 | Arab | South-Azerbaijani | azb |
TRT | یورد ایچینده وطنداش‌لار، فتح الله‌چی ترور تشکیلاتی پارالل دولت یاپیلانماسینین (فتو / پ.د.ی) 15 ژوئیه‌ده کودتا گیریشیمینه اعتراض گؤسترمک اوچون گئچیردیغی "دموکراسی کئشیگینه" داوام ائتدیریر.
آنکارادا، دونن ده قادین-کیشی، گنج-یاشلی مین‌لرله وطنداش، قیزیل آی میدانیندا توپ‌لانا‌راق، "دموکراسی کئشیگی"نه قاتیلدی.
آنکارا بؤیوکشهر بلدیه‌سی مهتر تیمی‌نین نوماییشی، ساحه‌ده جوشغولو دقیقه‌لری یاشانماسینا سبب اولارکن، وطنداش‌لار، اللرینده تورک بایراق‌لاری ایله تورکجه و اینگیلیس یازیلی کودتا علیهداری پلاکارد‌لار داشیدی.
پرزیدنت کوللیه‌سی قارشیسیندا ساحه‌یه قورولان نهنگ اکران‌لاردان کودتا گیریشیمینین یاشاندیغی گئجه‌یه عایید گؤرونتولری ایزله‌ین وطنداش‌لار، "شهیدلر اؤلمز، وطن بؤلونمز" دئیه شعار آتدی.
ایستانبولدا تقسیم میدانیندا توپ‌لانان مین‌لرله وطنداش، بئیوغلو بلدیه‌سینجه قورولان "دموکراسی اوتاغی"ندان اوغورلانان مارش و ماهنی‌لارا یولداش‌لیق ائتدی.
تئز-تئز "دیک دور اییلمه بو میللت سنینله" شعارلاری آتان وطنداش‌لار، میدانا قورولان بؤیوک اکران‌لاردان دا کودتا گیریشیمی زامانی شهید دوشن و غازی اولان وطنداشلارا عایید فوتوشکیل تقدیم ایزله‌دی.
ایزمیر قوناق میدانیندا 15 ژوئیه‌دن بو یانا هر آخشام توپ‌لانان هر قروب و یاش‌دان وطنداش، اللرینده تورک بایراق‌لاری ماهنی‌لار و مارش‌لارا یولداش‌لیق ائتدی، فتو علیهینه شعارلار آتدی.
"اؤله‌جییکسه آدام کیمی اؤلک"، "81 ایلده نؤبئتدییک" پانکارد‌لاری‌نین آچیلدیغی دموکراسی کئشیگینده، پرزیدنت رجب طیب اردوغان ایله باش ناظیر بینا‌لی ییل‌دیریمین دانیشما‌لاری و 15 ژوئیه‌ده کودتا گیریشیمینه باغلی گؤرونتو‌لر بؤیوک اکرانا عکس ائتدیریلدی.
باتماندا تورک بایراق‌لاری بعضن عدالت جاده‌سینده توپ‌لانان وطنداش‌لارین "دموکراسی کئشیگی" داوام ائدیر.
قوران کریم تلاوتی ایله باشلایان فعالیت، تورکجه، کوردجه و عربجه ایلاهیلر یولداشلیغیندا داوام ائتدی.
گیره‌سوندا وطنداش‌لار، آتاتورک میدانینداکی دموکراسی کئشیگینه داوام ائتدیریر. سیویل تشکیلاتی عضو‌لری ایسه میداندا قوردوق‌لاری چادیردا کئشییه داوام ائدیر.
| 1,821 | Arab | South-Azerbaijani | azb |
TRT | مصرین قوزئی دوغوسونداکی سوئز کانالیندا، بیر نفت تانکرینین قورویا اوتورماسی سببی ایله گمی ترافیکی آخیشی دوردو.
مصر مئدیاسیندا چیخان خبرلره گؤره، بیر نفت تانکری، اؤلکه‌نین قوزئی دوغوسونداکی سوئز کانالینین گونئی گیریشی یاخینلیغیندا قورویا اوتوردو.
بو ندنله کانال‌دا گمی ترافیکی تامامیله دورارکن، تانکرین قورتارما ایشلری باشلادیلدی.
قورتارما چالیشمالاریندان سونرا دنیز نقلیاتی نورمالا قاییتدی.
| 390 | Arab | South-Azerbaijani | azb |
TRT | کروناویروس پاندمی سی‌نین سبب اولدوغو ایقتیصادی بحران 1930-جو ایللرده باش وئرن "بؤیوک بحران"دان سونرا ان بویوک ایقتیصادی تنززول‌دور و بو پاندمی 2020-جی ایلین ایقتیصادی آرتیمینا کسکین منفی تأثیر گؤستریر".
بو باره‌ده اولوسلار آراسی پول فوندونون (IMF) رهبری کریستالینا جیورجیوا دئییب.
جیورجیوا 2020 یاز ایجلاسلاریندان اول "بحرانلا اوزلشمه: قلوبال ایقتیصادیات اوچون اونجه لیکلر" باش‌لیق‌لی چیخیشیندا بیلدیریب کی، بو بحران ان آغیر ضربه نی اینکیشاف ائتمکده اولان بازارلارا و اؤلکه‌لره وورا‌جاق: "بو اؤلکه‌لرین ایقتیصادیاتی‌نین یئنی‌دن اؤزونو برپا ائتمه‌سی اوچون یوز میلیاردلارلا دو‌لارلیق خاریجی کمکه احتیاج دویولا‌جاق. جمعی اوچ آی اول، 2020-جی ایلده عضو اؤلکه‌لرین 160-دا آدام باشینا دوشن گلیرین آرتاجاغینی گؤزلییردیک. بو گون بو رقم تام ترسینه چئوریلیب. ایندی 170-دن چوخ اؤلکه‌ده بو ایل آدام باشینا دوشن گلیر آرتیمی‌نین منفی اولاجاغینی تخمین ائدیریک. بو پاندمی 2020-جی ایلین ایقتیصادی آرتیمینا کسکین منفی تأثیر گؤستریر. وضعیتین داها دا پیسلشمه احتیمالی وار".
قئید ائدک کی،1929-جو ایلده باشلایان و 1930-جو ایللر بویونجا داوام ائدن بؤیوک بحران قوزیی امریکا و آوروپانی مرکزینده ساخلاماسینادا باخمایاراق، دونیانین قالان حیسه‌سینده ده داغیدیجی تأثیرینی گؤسترمیشدی.
| 1,156 | Arab | South-Azerbaijani | azb |
TRT | گمرک و تیجارت ناظیری بولنت توفنکجی هلند-ه قارشی اقتصادی تحریملرین ده گوندمه گله‌بیله‌جگینی سؤیله‌دی.
بیر توپلانتییا قاتیلماق مقصدیله وان شهرینده اولان ناظیر ژورنالیست‌لرین سوال‌لارینا جاواب وئردی. ناظیردئدی کی، حقوقی و سیاسی تحریملر ایله یاناشی گلهجکده اقتصادی تحریملرده گوندمه گتیریله بیلر. حال-حاضردا ساده‌جه سیاسی و حقوق ساحه‌سینده تحریملر تطبیق ائدجییک.
قئید ائدک کی، هلند حکومتی شنبه گونو خاریجی ایشلر ناظیری مولود چاووش اوغلونون اوچاغی‌نین ائنمه‌سینه ایجازه وئرمه‌میش، عائله و سوسیال سیاست‌لر ناظیری فاطما بتول سایان کایانی ایسه تورکیه‌نین روتردام باش کونسوللوغونا قویمامیشدی.
ایقتیصادیات ناظیرلیگی‌نین معلوماتینا گؤره، 2016-جی ایلده هلند ایله تورکیه آراسینداکی تیجارت حجمی 6 میلیارد 604 میلیون دو‌لار اولوب. تورکیه‌نین هلنده صادراتی 3 میلیارد 589 میلیون دو‌لار بو اؤلکه‌دن وارداتی ایسه 3 میلیارد دو‌لار اولوب.
تورکیه‌ده 2 مین 711 هلند سرمایه‌لی شرکت، هلند-ده ایسه 23 مین تورک ایش آدامی فعالیت گؤستریر. تورک شرکت‌لری‌نین 2015-جی ایلدکی گلیری ایسه 9 میلیارد دو‌لاری کئچدی.
| 980 | Arab | South-Azerbaijani | azb |
TRT | آمریکا پرزیدنتی باراک اوباما و آلمانیا باشباخانی آنگلا مرکل، روسیا ایله سوریه رژیمی‌نین حلب‌دکی "باربار" سالدیریلارینی گوجلو بیر شکیلده قینادی.
آغ ائودن ائدیلن یازیلی آچیقلامادا، اوباما ایله مرکلین، سوریه‌دکی سون اینکیشاف‌لار و اوکراین‌داکی موجود وضعیتی اله آلان بیر تلفون گؤروشمه‌سی رئاللاشدیردیغی بیلدیریلدی.
گؤروشمه‌ده، اوباما و مرکلین، "روسیا و سوریه رژیمی‌نین، یاریسی اوشاق‌لاردان عبارت اولان یوز مین‌لرله وطنداشین یاشادیغی حلب‌دکی باربار سالدیریلارینی گوجلو بیر شکیلده قینادیق‌لاری" ایفاده ائدیلدی.
آچیقلامادا، لیدرلرین، سوریه‌دکی "چاتیشما‌لارین سونا چاتدیریلماسی" و "محاصیره آلتین‌داکی بؤلگه‌لره بیرلشمیش میللتلر تشکیلاتینین اینسانی یاردیم‌لاری‌نین چاتدیریلماسیندا" روسیا و سوریه رژیمی‌نین خصوصی بیر مسئولیتی اولدوغو موضوعسوندا همفیکیر اولدوق‌لارینا دا یئر وئریلدی.
آچیقلامادا آیریجا، اوبامانین، اوکراین ایله علاقه‌دار اولاراق ایسه 2014-جو ایلده الده ائدیلن مینسک آنلاشماسی‌نین گئنیش شکیلده حیاتا کئچیریلمه‌سی اوچون آلمانیا و فرانسانین لیدرلیگینی ائتدیگی، (روسیا و اوکراین‌ین دا داخیل اولدوغو) نورماندیا دؤردلوسونون موجود تلاشلارینی گوجلو بیر شکیلده دستکلدیگی بیلدیریلدی.
گؤروشمه‌ده هر ایکی لیدرین ده، اوکراین‌داکی بوتون طرف‌لری آتشکسین داوامینا حؤرمت گؤسترمه‌یه چاغیردیغی اعلان اولونان آچیقلامادا، چاتیشما بؤلگه‌لرینه اولوسلار آراسی موشاهیدچی‌لرین گؤندریلمه‌سی‌نین اهمیتینه ده وورغو ائدیلدیگی قید ائدیلدی.
آلمانیا باش ناظیری مرکل، روسیا دولت باشقانی ولادیمیر پوتین ایله ده اوکراین و سوریه مسئلهلرینین اله آلیندیغی بیر تلفون گؤروشمه‌سی رئاللاشدیردی.
کرملین مطبوعات مرکزین‌دن ائدیلن آچیقلامایا گؤره، پوتین و مرکل، اوکراین‌ین شرقین‌دکی سون وضعیت و مینسک راضیلاشماسی چرچیوه‌سینده داوام ائدن پروسئسی اله آلا‌راق، بو موضوعدا فرق‌لی سویه‌لرده رئال‌لاش‌دیریلا‌جاق گؤروشمه تقویمینی تعیین ائتدی.
آچیقلامادا، گؤروشمه‌ده، سوریه موضوعسوندا فیکیر آلیش-وئریشینده اولان ایکی لیدرین، بو اؤلکه‌ده چاتیشماسیزلیغین تامین ائدیلمه‌سی اوچون اولوسلار آراسی توپلومون اورتاق تلاش صرف ائتمه‌سی لازیم اولدوغونون چکدیگی قید ائدیلدی.
آچیقلامادا، پوتین‌ین، آمریکانین سوریه‌ده "مولاییم مخالیفلرین" ترروریست قروپ‌لاردان آیریشماسی‌نین تامین ائدیلمه‌سی سؤزونو یئرینه یئتیرمه‌سی‌نین اهمیتینه وورغو ائتدیگی ایفاده ائدیلدی.
| 2,101 | Arab | South-Azerbaijani | azb |
TRT | فوتبول عذره یوفا شامپیونلار لیگی نین قروپ مرحله‌سینده 3-جو تورا ایستارت وئریلیب.
ایلک اویون گونونده 8 قارشیلاشما کئچیریلیب.
گونون داها چوخ ماراقلا گؤزلنیلن اویونوندا "منچستر یونایتد"له "یوونتوس" اوز-اوزه گلیب. اینگیلتره نهنگی دوغما میداندا مینیموم حسابلا مغلوب اولوب.
سون واخت‌لار غلبه اوزونه حسرت قالان "رئال" ایسه بو توردا "ویکتوریا" ایله گؤروشوب. "کرال کلوبو" چک تمثیلچیسی ایله گؤروشده امتیاز ایتیرسیدی، باش مشقچی خولن لوپتگی‌نین ایستعفایا گؤندریله جگی شوبهه دوغورموردو. لاکین مادرید تمثیلچیسی بو اویوندا اوغورسوز گئدیشاتا سون قویماغی باجاریب.
یوفا شامپیونلار لیگی
قروپ مرحله‌سی، 3-جو تور
23 اوکتبر
E قروپو
"آاک" (یونانیستان) - "بایرن مونیخ " (آلمانیا) 2:0
"آژاکس (هولند) - "بنفیکا" (پرتغال) 0:1
F قروپو
"هافنهایم " (آلمانیا) - "لیون" (فرانسا) 3:3
"شاختار دونتسک " (اوکراینا) - "منچستر سیتی" (اینگیلتره) 3:0
G قروپو
"رئال مادرید" (ایسپانیا) - "ویکتوریا" (پلزن، چک) 1:2
"آ س رم" (ایتالیا) –(زسکا مسکوا)، روسیا 0:3
H قروپو
"یانگ بویز" (سوئیس) - "والنسیا" (ایسپانیا) 1:1
"منچستر یونایتد" (اینگیلتره) - "یوونتوس" (ایتالیا) 1:0
| 1,033 | Arab | South-Azerbaijani | azb |
TRT | آنیدقبیر قوموتانلیغی طرفیندن، بؤیوک اؤندر آتاتورکون ابدی استراحتگاهی‌نین و ایچینده‌کیلرین قورونماسینا بؤیوک دقت گؤستریلیر. سون تکنولوژی گوونلیک سیستملرینین ایستیفاده ائدیلدیگی موزه بؤلومونده، آتاتورکون کیتاب‌لاری‌نین، اشیا‌لاری‌نین اولدوغو ویترین‌لر دقت چکیر.
| 262 | Arab | South-Azerbaijani | azb |
TRT | جمهور باشقانی رجب طیب اردوغان "تورکیه-نین یئنی یوزایل‌لیگی"نین ویزیونونو گنج‌لرله بیرلیکده قورا‌جاق‌لارینی بیلدیریب.
جمهور باشقانی رجب طیب اردوغان گنج‌لر و ایدمان ناظیرلیگی تئماتیک قیش دوشرگه‌لری‌نین باغلانیش پروقرامینا گوندردیگی ویدئو مراجیتده 15 ویلایتده 15 فرق‌لی مؤوضوع دا حیاتا کئچیریلن یئددینجی قیش دوشرگه‌لری‌نین تاماملاندیغینی بیلدیریب.
جمهور باشقانی اردوغان 30 ژانویه‌دن بری داوام ائدن دوشرگه‌لرده گنج‌لرین آرخولوژیدن قیش ایدمان‌لارینا، دیجیتال ایله تیشیمدن گوزل صنعته، مهندیس‌لیک‌دن پسیکولوژیایا و ادبیاتا قدر گئنیش تحصیل آلدیغینی وورغولاییب.
جمهور باشقانی رجب طیب اردوغان گنج‌لره سس‌لنه‌رک، "ایشله، تولید ائت، خیال ائت. هئچ واخت گله‌جه‌یه اولان اومیدلرینی ایتیرمه" دئییب.
"سون 20 ایلده گنج‌لریمیزله چیگین-چیگینه وئره‌رک اؤلکه‌میزی تاریخی‌نین ان بؤیوک اوغورو ایله تانیش ائتدیگیمیز کیمی، اومید ائدیرم کی، "تورکیه-نین یئنی یوزایل‌لیگی ویزیونوموزو گنج‌لریمیزله بیرلیکده قوراجاغیق. بوتون گؤزله‌دیگیمیز بودور. سیزدن بو پروسه ده دؤولتینیزه گوونمک، اؤزونوزه اینانماق و بؤیوک بیر میللتین اوغلو اولدوغونوزو هئچ واخت اونوتماماق‌دیر" -دئیه دؤولت باشچی‌سی وورغولاییب.
| 1,066 | Arab | South-Azerbaijani | azb |
TRT | تورکیه-نین خاریجی ایشلر ناظیری مولود چاووش اوغلو میصر ایله یئنی دؤورده قارشی‌لیق‌لی سفرلرین اولا بیله جگینی سؤیله‌ییب.
مولود چاووش اوغلو پایتاخت آنکارادا ژورنالیستلره وئردیگی بیاناتدا گوندمدکی گونجل مؤوضوع لاری قیمتلندیریب.
تورکیه خاریجی ایشلر ناظیری تورکیه ایله میصر آراسینداکی موناسیبتلرله باغلی دئییب: "یئنی دؤورده قارشی‌لیق‌لی سفرلر و گؤروشلر اولا بیلر".
ایکی اؤلکه آراسیندا خاریجی ایشلر ناظیرلرینین معاوینلری سویه سینده ایجلاسین کئچیریله جگینی بیلدیرن مولود چاووش اوغلو بو مسئله ایله باغلی پلانلاشدیرمانین داوام ائتدیگینی، تاریخی‌نین ایسه بللی اولمادیغینی سؤیله‌ییب.
میصرا سفیر آتانماسی‌نین موذاکیره ائدیلمه‌دیگینی قئید ائدن مولود چاووش اوغلو بو مؤوضوعنون دا همین ایجلاسدا گوندمه گله بیله جگینی ایفاده ائدیب.
یونانیستان خاریجی ایشلر ناظیری نیکوس دندیاسین تورکیه ائدجگی سفرله باغلی دا بیانات وئرن مولود چاووش اوغلو سفرین تاخیره سالیندیغینی سؤیله‌ییب.
بلژیک-ین پایتاختی بروکسل-ده بو گون ناتو شوراسی‌نین ایجلاسی‌نین کئچیریله جگینی بیلدیرن مولود چاووش اوغلو بو سببدن نیکوس دندیاسلا تلفون علاقه سی ساخلادیغینی و یونانیستان خاریجی ایشلر ناظیری تورکیه صاباح سفر ائدجگینی قئید ائدیب.
| 1,082 | Arab | South-Azerbaijani | azb |
TRT | ایران‌دا ۴۰ ایللیک یاساق سونا چاتدی.
ایرانلی قادین طرفدارلار، ایللر سۆرن آرانین آردین‌دان باشکند تهران‌داکی آزادی ایستادیومون‌دا تریبونلارداکی یئرینی آلدی.
۲۰۲۲ فیفا دونیا کاپی آسیا اله‌مه‌لری ج قروپون‌دا ایران ایله کامبوج میللی تیملری پایتاخت تهران‌داکی آزادی ایستادیومون‌دا قارشیلاشدی.
ایران و فیفا آراسیندا بحرانا سبب اولان، قادین طرفدارلارین فوتبال اویونلارینی ایزله‌مه قاداغاسی سورونو دا بو وسیله ایله حل اولوندو.
ایرانلی قادین طرفدارلار ۴۰ ایللیک آرانین آردین‌دان ایلک دفعه بیر فوتبال اویونونو ایزله‌مک اوچون تریبونا گلدی.
تخمیناً ۸۰ مین نفرلیک ایستادیومدا، قادین طرفدارلار اوچون ۴ مین بیلت ساتیلدی.
قادین طرفدارلارا اؤزل تریبون حاضیرلاندی و ایرانلی پلیسلر طرفیندن گوونلیک تدبیرلری آرتیریلدی.
ایرانلی قادین طرفدارلار، میللی تیملرینی جوشغویلا دستکله‌دی.
| 765 | Arab | South-Azerbaijani | azb |
TRT | کرواسی میللی‌سی قطرده کئچیریلن دونیا شامپیوناتیندا 1/4 فینال مرحله‌سینه وثیقه قازانیب.
آوروپا تمثیلچیسی 1/8 فینالدا ژاپونیانی موباریزه‌دن کنارلاشدیریب.
ماتچین اساس واختی 1:1 حسابی ایله باشا چاتیب. ژاپونیا‌لی‌لاردان مائدانین 44-جو دقیقه‌ده ووردوغو قولا ایوان پریشیچ 55-جی دقیقه‌ده جاواب وئریب. اساس واختدا غالیب معینلشمدیگیندن علاوه واخت اوینانیلیب.
تابلوداکی رقم‌لر دییشمدیگیندن پنالتی‌لر سری سیندن ایستیفاده اولونوب. بورادا داها دقیق اوینایان (3:1) کرواسی ییغماسی آدینی 1/4 فینالا یازدیریب.
زلاتکو دالیچین رهبرلیک ائتدیگی تیمین نؤوبتی مرحله‌ده‌کی رقیبی برزیلیا تیمی اولاجاق.
| 577 | Arab | South-Azerbaijani | azb |
TRT | ایستانبولون اورتاکؤی یئنی ایل گئجه‌سی بیر گئجه کلوبونو قانا بولایان تروریست عبدالقا‌دیر ماشاریپووون، 25 گونلوک ایفاده‌سی اورتایا چیخدی.
میلی کشفیات و امنیت واحیدلری‌نین عملیاتییلا توتولان و 25 گون سورغولانان تروریست، حرکت تعلیماتینی، سیلاحی و لازیم اولان پولو سوریه‌دکی سؤزده داعش امیری "ابو جیهاد" کود آدلی باشقا بیر تروریستدن آلدیغینی اعتراف ائتدی.
ترور تشکیلاتی داعش منسوبو اولان 34 یاشینداکی ماشاریپوو، سورغوسوندا، تورکیهیه نئجه گلدیگی‌نین آیرینتی‌لارینی دا ایضاح ائتدی.
افغانیستاندا ترور تشکیلاتی طالبانین بیر قولو اولان جیهات جماعت تشکیلاتیندا سیلاح‌لی اگتیم آلان تروریست، تورکیهیه 2016-جی ایلین ایلک آییندا، وان‌دا تورکیهیه خانیمی ایله گیردیغینی، داها سونرا سوریه‌یه کئچمک اوچون ایستانبولا گئتدیگینی سؤیله‌دی.
سوریه‌ده اولان ترور تشکیلاتی لیدرلری گؤروشمه‌لرینی ده تک-تک اعتراف ائدن تروریست ماشاریپوو، حادثه‌دن بیر هفته اوّل ابو جیهادین ائدجگی حرکتین پلانینی ایضاح ائتدیگینی، داها سونرا ائوینه اوزو باغلی بیر نفرین بیر کالاشنیکوو، 6 عدد سارزور، 3 عدد بومبا گتیردیگینی بیلدیردی.
ماشاریپوو، حرکتی، اؤنجه‌سی تقسیم میدانیندا ائتمگی پلانلاشدیردیغینی، آنجاق محکم امنیت سببیله بون‌دان ایمتیناع قید ائتدی.
یئنی ایل گئجه‌سی 39 آدامی اؤلدوروب، یوزه یاخین آدامی یارالایان ماشاریپوو، نئجه قاچدیغینی دا ایضاح ائتدی.
ماشاریپوو،
"اشیا‌لاریمی و سیلاحیمی ایچه‌ریده بوراخا‌راق، سانکی ضرر گؤرموش بیری کیمی ایمکله‌یه‌رک قالیرام. قاپیدا گؤزله‌ین ایکی آدام منی یارا‌لی ظن ائده‌رک چؤله چیخاردی. یول کنارینا بوراخدیق‌دان سونرا میندیگیم 3 تاکسیله زئیتینبورنونا گلدیم." ایفاده‌لرینی ایستیفاده ائتدی.
| 1,484 | Arab | South-Azerbaijani | azb |
TRT | "آنکاراگوجو" کلوبو مربیسی بایرام بئکتاشلا یول‌لارینی آییریب.
بو باره‌ده کلوبون باشقانی مهمت ییغینر مطبوعاتینا آچیقلاماسیندا دئییب. او، بئکتاشلا یول‌لاری‌نین آیریلدیغینی، تیمین "سوکان"نین ایسه مصطفی کاپ‌لانا تاپشیریلدیغینی بیلدیریب.
بئکتاش 2018-جی ایل دسامبرین 19-دا "آنکاراگوجو"نه مربی تعیین ائدیلمیشدی.
پایتاخت تمثیلچیسی 20 امتیازلا جدو‌لین 12-جی پیلله‌سینده یئر آلیب.
| 371 | Arab | South-Azerbaijani | azb |
TRT | چین، آیین گونئی قطبون‌دا کشف فعالیتی حیاتا گئچیرمک آماجی ایله چانگ-ای۷ اوزای وظیفه‌سینه، سطحده داواملی ائنیش قالخیشلار ائده‌بیله‌جک شکیلده حاظیرلانان، "سیچرایان" بیر کشف آراجی گؤندرمه‌یی پلانلادی.
ساوت چاینا مورنینگ پست قزئتینین خبرینه گؤره، بیر ایلک اولاجاق اولان بو آراج، آی کراترلرینین قارانلیق بؤلگه‌لرینه اؤزل اولاراق طرح ائدیلمیش، آیدا داواملی ائنیب قالخاراق، ائده‌جگی اوچوشلارلا تکرلی آراجلارا گؤره داها گئنیش بیر ساحه‌ده چالیشابیله‌جک.
| 444 | Arab | South-Azerbaijani | azb |
TRT | ایزمیرده یونانیستان ساحل محافظه خیدمتی‌نین دنیزین اورتاسینا آتدیغی 28 قاچقینی تورکیه ساحل محافظه قوموتانلیغی قورتاریب.
ساحل محافظه قوموتانلیغینا باغلی دسته ایزمیرین دیکی‌لی قصبه‌سی ساحل‌لرینده رزین قاییق‌داکی بیر قروپون یاردیم چاغیریشی ائتدیگی بؤلگه‌یه جلب اولونوب.
رزین قاییقدا اولان 28 قاچقین ساحله آپاریلا‌راق پروسه دورلاریندان سونرا ویلایت کوچ ایداره‌سینه تحویل وئریلیب.
| 377 | Arab | South-Azerbaijani | azb |
TRT | بؤیوک بریتانیا-دا مارسین 23-دن گون عرضینده یئنی نوع کروناویروس‌دان ایلک دفعه 100-دن آز اؤلوم حالی قئیده آلینیب
بو باره‌ده اؤلکه‌نین ساغلیق ناظیرلیگیندن بیلدیریب‌لر.
معلوماتا اساساً، اؤلکه‌ده کروناویروسا یولوخان‌لارین سایی 286 مینه، دونیاسینی دییشن‌لرین سایی ایسه 40،5 مینه چاتیب.
| 280 | Arab | South-Azerbaijani | azb |
TRT | تورکیه-نین تیجارت ناظیری عمر بولات و آوروپا کمیسیونونون تیجارت اوزره باشقان یاردیمجیسی والدیس دامبروسکیس تورکیه ایله آوروپا بیرلیگی آراسیندا تیجارت علاقه‌لری‌نین اینکیشافی و محکملندیریلمه‌سی ایله باغلی دانیشیب‌لار.
آنلاین گؤروش زامانی تورکیه ایله آوروپا بیرلیگی آراسیندا تیجارت علاقه‌لری‌نین اینکیشافی و درینلشدیریلمه‌سی ساحه‌سینده امکداش‌لیق ایمکان‌لاری موذاکیره ائدیلیب.
تورکیه تیجارت ناظیرلیگیندن وئریلن یازیلی معلوماتدا بیلدیریلیر: "آوروپا بیرلیگی ایله تورکیه آراسیندا تیجارت حجمی‌نین 2022-جی ایلده رکورد حده - 200 میلیارد دو‌لارا چاتماسیندان ممنونوق. تیجارت علاقه‌لری‌نین داها دا اینکیشاف ائتدیریلمه‌سی واجیب‌دیر.
آوروپا بیرلیگی ایله تیجارتده یئنی دیالوق دؤورو باشلاییب.
پرزیدنتیمیز رجب طیب اردوغانین سون هفته‌لر آوروپا بیرلیگی دؤولت باشچی‌لاری ایله گؤروش‌لرین نتیجه‌لری اولاراق گؤمروک بیرلیگی ایله باغلی یئنی دانیشیق‌لارا باشلانیلماسی گؤزلنیلیر.
تورکیه ایله آوروپا بیرلیگی آراسیندا مثبت اتمسفر چوخ مهم‌دور.
طرفلر گؤمروک بیرلیگینین یئنی‌لنمه‌سی دانیشیق‌لارینا باشلامازدان اول تورکیه و آوروپا بیرلیگی اراسیندا تیجارت دیالوقونو گوجلن‌دیرمک اوچون یول خریطه‌سی اوزرینده راضیلیغا گلیب‌لر. بو ایستیقامتده ناظیر و هم صحبتی سپتامبر آیی‌نین سونوندا بلژیک-ین پایتاختی بروکسل-ده یئنی‌دن گؤروشه‌جک، هابئله گؤمروک اورقان‌لاری‌نین فعالیتینده قارشییا چیخان پروبلئملرین قارشی‌لیق‌لی حلی مقصدیله تیجارت ایشچی قروپونون ایجلاسی کئچیریله‌جک.
| 1,332 | Arab | South-Azerbaijani | azb |
TRT | آمریکا بیرلشمیش دؤولتلرینین پرزیدنتی دونالد ترامپ، ایرانین اولکه‌سینه قارشی هر هانسی بیر آددیم آتماسی حالین‌دا قارشیلیغینین "آغیر" اولاجاغی تهدیدی ائتدی.
ماجاریستان باشباخانی ویکتور اوربانی آغ ائوده قبول ائدن دونالد ترامپ، آمریکا-ایران گرگینلیینه دایر آچیقلامالار وئردی.
ایران ایله آرتان گرگینلیگین نئجه بیر نقطه‌یه گئده‌بیله‌جگینین زامان ایچینده اورتایا چیخاجاغینی ایفاده ائدن ترامپ،
"ایرانلا نه‌لر اولاجاغینی گؤرجییک. اگر بیر شئی ائتسه‌لر بو چوخ پیس بیر یانلیش اولار. اگر بیر شئی (آمریکایا قارشی) ائتسه‌لر قارشی‌لیغی آغیر اولار" دئدی.
| 540 | Arab | South-Azerbaijani | azb |
TRT | الجزایر آنایاسا شوراسی ژوئیه‌نین 4-ونده پلان‌لاش‌دیریلان سئچیم‌لرین لغوینی اعلان ائتدی.
شورا طرفیندن ائدیلن یازیلی بیر آچیقلامادا، نامیزدلرین تانینمادیغی و لازیم‌لی سندلری وئرمدیک‌لری ایفاده ائدیلدی.
بیاناتدا موقتی پرزیدنت عبدالقا‌دیر بن صالح‌ین سئچیم کومیسیونو تکرار گؤروشمه‌یه چاغیرماق و یئنی پرزیدنت سئچیله‌رک سئچیم پروسه‌سی‌نین تاماملانماسی لازیم اولدوغونو وورغولادی.
شورانین آیریجا کئچیریله‌جک سئچیم‌لر اوچون اویغون بیر آتموسفر و شفاف بیر اورتام یاراتماغین لازیم اولدوغونو وورغولادی.
ژوئیه‌نین 4-ونده کئچیریله‌جک پرزیدنت سئچیم‌لرینده نامیزدلیک مراجعت‌لری‌نین باشا چاتماسی اوچون 26 می تاریخینده باشا چاتمیش‌دیر، لاکین 77 مراجعت‌دن هئچ بیری مرجعتلرینی تاماملامامیش‌دیر.
10 آوریل گونو بن صالح پرزیدنت سئچیمی‌نین ژوئیه‌نین 4-ونده کئچیریله‌جگینی آچیقلادی.
آنایاسایا گؤره، سئچیم تقویمی اویغولانینجا، پرزیدنت سئچیمی‌نین ژوئیه‌نین 4-ونده اعلان ائدیلدیگی زامان سیویل توپلوم و موخالیفتدن بایکوت چاغیریشی آرتیب.
تخمینن 3 آیدیر هر هفته فاصیله‌سیز گؤستری‌لرینه داوام ائدن الجزایرلیلر، آنایاسایا گؤره کئچید دؤورونو ایجرا ائدن دولتین ذیروه‌سین‌دکی شخصیتلری "بوتفلیقه دؤورونون نماینده‌لری" اولاراق خاراکتریزه ائده‌رک سئچیم‌لره بو موقتی رهبرلیکله گئدیلمه‌سینی رد ائتمیشدی.
الجزایرده اوردو و رهبرلیک‌دن سئچیم‌لرین بیر آن اوّل حیاتا کئچیریلمه‌سی چاغیریشی گلرکن، سیویل و موخالیفت بیر کئچید دؤورونون آردین‌دان سئچیم‌لرین حیاتا کئچیریلمه‌سی ایستیقامتینده فیکیر بیان ائدیر.
| 1,361 | Arab | South-Azerbaijani | azb |
TRT | سوریه-نین ادلیب بؤلگه‌سینده "مولاییم موخالیف‌لر" ایستراتژی اهمیته مالیک سراقب بولگه سینی رژیم قوه‌لریندن گئری آلیب‌لار.
ادلیب-ده گرگین‌لیگی آزالتما بؤلگه‌سینده M4 و M5 یول‌لاری‌نین قووشاغیندا یئرلشن سراقب شهرینه نظارت رژیم قوه‌لری ایله شدت‌لی قارشیدورما‌لاردان سونرا موخالیف‌لرین نظارتینه کئچیب.
فوریه نین 26-دا گئجه شهر مرکزی‌نین خاریجی محله‌لرینه چاتان موخالیف‌لر ایله رژیم قوه‌لری آراسیندا سحره قدر شدت‌لی قارشیدورما‌لار داوام ائدیب. شهرین خاریجی محله‌لرینه گیرن موخالیف‌لر تامامیله شهر مرکزینی اله کئچیریب‌لر.
قئید ائدک کی، سراقب شهری اؤلکه‌نین ان اهمیت‌لی شهرلرینی بیر-بیرینه باغلایان M4 و M5 یول‌لاری‌نین بیرلشدیگی ایستراتژی نقطه‌ده یئرلشیر.
| 652 | Arab | South-Azerbaijani | azb |
TRT | تورکیه مدنیت و توریزم ناظیرلیگی دولت اوپرا و باله (DOB) عمومی مودیرلیگی طرفیندن تشکیل ائدیلن 26. اولوسلار آراسی آسپندوس اوپرا و باله فستیوا‌لی، 1 سپتامبردا باشلایاجاق.
باخانلیقدان ائدیلن یازیلی آچیقلامایا گؤره، 26. اولوسلار آراسی آسپندوس اوپرا و باله فستیوا‌لی 1-18 سپتامبردا آنتالیادا رئال‌لاش‌دیریلا‌جاق.
فستیوالین آچیلیشی، بیزه‌نین مشهور و سئویلن اوپراسی کارمن ایله ائدیله‌جک. ایستانبول دولت اوپرا و باله طرفیندن اورکستر شئفی زدراوکو لازاروو رهبرلیگینده صحنه‌لنه‌جک اثر، 1 و 2 سپتامبردا آسپندوس آنتیک تئاتریندا صنعت‌سئورلرله گؤروشه‌جک. اثر، آنتالیا دولت اوپرا و باله اورکسترا و کوروسو یولداشلیغیندا صحنه‌لنه‌جک.
کلاسیک باله‌نین شاه اثری "قو گؤلو"، 8 سپتامبردا، وین‌ین 300 ایللیک، کؤک‌لو باله عنعنه‌سی‌نین باشاریلی نماینده‌سی وین دولت اوپرا و باله بیرلیگی طرفیندن آسپندوس‌دا تماشایا تقدیم ائدیله‌جک.
آنتالیا دولت اوپرا و باله طرفیندن 12 و 13 سپتامبر آخشام‌لاری ایکی دفعه صحنه‌لنه‌جک گؤزل " آیدا" اوپراسی، سهیرلی آسپندوس‌ا قدیم مصری جانلان‌دیرا‌جاق.
کورو شفی فابریزیو ماریا کارمیناتی رهبرلیگینده آنکارا دولت اوپرا و باله کور صنعتچی‌لری‌نین ده یولداش‌لیق ائدجگی اثرده رادامس باش رولونو 12 سپتامبردا مشهور تئنور، دولت اوپرا و باله باش دیرکتورو و عمومی صنعت رژیسورو مورات کاراحان، " آیدا" باش رولونو مشهور سوپرانو فرانسسکا تیبورزی سسلن‌دیره‌جک.
اوپرادا 13 سپتامبردا ایسه " آیدا "باش رولونو آننا نچیوا، رادامس باش رولونو افه کیشلا‌لی، آمنریس رولونو ایسه هر ایکی تمثیلده ده مشهور سوپرانو آناستاسیا بولدیرئوا سسلن‌دیره‌جک.
مورات کاراحان‌ین صنعت رژیسسورلوغوندا یارادیلان، دولت اوپرا و باله عمومی مودیرلیگی‌نین گؤزل پروژه‌سی "ترویا" اپیک اوپراسی، 16 سپتامبردا اکسپودا اولاجاق.
فستیوالین باغلانیشی ایسه 18 سپتامبردا مورات کاراحان‌ین سولیست اولاجاغی گالا کونسریله ائدیله‌جک. مشهور ایتالیان شئف فابریزیو ماریا کارمیناتی رهبرلیگینده آنتالیا دولت اوپرا و باله اورکستری، کاراحان‌آ یولداش‌لیق ائده‌جک.
| 1,796 | Arab | South-Azerbaijani | azb |
TRT | پاکیستانین گونئی ینده باش وئرن قاطار قضاسی نتیجهسینده هلاک اولان‌لارین سایی 30-ا، خسارت آلان‌لارین سایی ایسه 90 نفره چاتیب.
پولیس قورتارما عملیاتی‌نین باشا چاتدیغینی اعلان ائده‌رک، اؤلن و یارا‌لانان‌لار آراسیندا قادین و اوشاق‌لارین اولدوغونو قئید ائدیب.
پاکیستان دمیر یول‌لاری ناظیری خواجه سعد رفیق ژورنالیستلره وئردیگی معلوماتا گؤره، کراچی-دن راولپندی-یه گئدن هزاره اکسپرسی یولچو قاطاری‌نین 10 واگونو نواب شاه یاخینلیغیندا خطدن چیخیب. قضانین تکنیکی ناسازلیق و یا تخریبات نتیجهسینده باش وئره بیله‌جگینی دئین ناظیر یارا‌لی‌لارین نوابشاه و سنقر بؤلگه‌لرینده‌کی خسته‌خانا‌لارا آپاریلدیغینی بیلدیریب.
پاکیستانین باش ناظیری شهباز شریف پنجاب ایالتینده قاتیلدیغی تدبیرده چیخیش ائده‌رک قاطار قضاسیندا حیاتینی ایتیرن‌لره الله‌دان رحمت دیله‌ییب و دئییب: "هامیمیز دعا ائدیریک، الله حیاتینی ایتیرن‌لرین مکانینی جنت ائله‌سین، یارا‌لی‌لارا تئزلیکله شفا دیلییرم".
یوکسک روتبه‌لی پولیس ظابطی عابد بلوچ قضا یئریندن وئردیگی آچیقلامادا سون واگوندا ایشلرین ده تاماملاندیغینی، اؤلن و یارا‌لانان‌لار آراسیندا قادین و اوشاق‌لارین اولدوغونو بیلدیریب.
قضا زامانی قاطاردا نئچه نفرین اولدوغو باره‌ده معلومات پایلاشیلماییب.
خاطیرلاداق کی، 2021-جی ایلین ژوئن آییندا پاکیستان-دا ایکی قاطارین توققوشماسی نتیجهسینده 63 یولچو هلاک اولوب.
| 1,210 | Arab | South-Azerbaijani | azb |
TRT | آمریکا اسکی آنکارا ائلچیسی جیمز جفری تورکیه‌نین بؤلوجو ترور هؤرگوتو پ‌کاکانین سوریه قولو پید/یپگ حاقیندا قایغی دویماق‌دا حاقلی اولدوغونو بیلدیردی.
جفری سوریه‌ده ترور هؤرگوتلرینین آمریکا رهبرلیگی طرفیندن قوللانیلما‌سینی یانلیش اولاراق گؤره‌نلردن بیریدیر.
جفری، "پیدنین پ‌کاکانین سوریه قولو اولدوغو شوبهه‌سیز. بو حقیقت ۲ ایل اول آمریکا سناسین‌دا آچیقلاندی، مرکزی استخبارات تشکیلاتینین اؤلکه‌لر راپورون‌دا دا قید اولونور. بو بیر گئرچک" دئدی.
داها اول تورکیه رادیو تلویزیون قورومو ت‌رت‌یه وئردیگی موصاحیبه‌سین‌ده ایسه تورکیه‌نین سوریه مسئله‌سین‌ده‌کی قایغیلارینین نظره آلینماسی لازیم اولدوغونو بیلدیرمیشدی.
جفری، "تورکلرین غضبینی آنلاییرام. بو قیزقینلیق یالنیز ۱۹۸۴دن بو یانا ۴۰ مین نفری پ‌کاکا ترورونا قوربان وئرمه‌لرین‌دن ایر‌لی گلمیر. آمریکانین پید/یپگ ایله باغلی سؤزونو توتماماسین‌دان دا قایناقلانیر. باشدا موقتی و تاکتیکسلدی. اما سونرا اوزون وعده‌‌لی اورتاقلیغا چئویردیک. تورکلر ده بو نه ایش دئدی حاقلی اولاراق" ایفاده‌لرینی ایشلتمیشدی.
جیمز جفری آرتیق آمریکانین سوریه اؤزل نماینده‌سی.
بؤلگه اؤلکه‌لری ایله مذاکیره‌لری ده یئریده‌جک اولان جفرینین داها اولکی سوریه فیکیرلرینی داوام ائتدیریب ائتدیرمه‌یه‌جیی ایسه ماراق قونوسو.
| 1,129 | Arab | South-Azerbaijani | azb |
TRT | بؤلوجو ترور هؤرگوتو یپگ/پ‌کاکانین سوریه‌نین قوزئییندهکی رقه ویلایتینده ۱۶ یئرلی مطبوعاتین ۱۶ امکداشینی ساخلادیغی بیلدیریلدی.
سوریه‌ده مولکی وطنداشلارا قارشی حاق پوزونتولارینی سندلشدیره‌ن سوریه اینسان حاقلاری شبکه‌سیندن وئریلن یازیلی آچیقلامایا گؤره، سوریه دموکراتیک گوجلری آدیندان ایستیفاده ائدن بؤلوجو ترور هؤرگوتو یپگ/پ‌کاکا، ایشغال ائتدیگی رقه ویلایتینده ۳۰ جولایدا یئرلی مطبوعاتین ۱۶ امکداشینی ساخلادی.
مطبوعات ایشچیلرینین قورونماسینین اؤنمی وورغولانان آچیقلامادا، هؤرگوتون "جاسوسلوق" اتهامی ادعاسی ایله ساخلادیغی یئرلی مئدیا ایشچیلرینین تئزلیکله سربست بوراخیلماسی طلب اولوندو.
یپگ/پ‌کاکا تروریستلری طرفیندن مئدیا منسوبلارینین ساخلانماسینی قینایان شبکه، هؤرگوتون ایشغال ائتدیگی بؤلگه‌لرده مطبوعات اؤزگورلوگونون اورتادان قالدیریلاماسی یولوندا آددیملار آتدیغینی وورغولادی.
| 783 | Arab | South-Azerbaijani | azb |
TRT | بمت-نین باش کاتیبی آنتونیو گوترش یئنی نوع کروناویروس (کووید-19) اپیدمی سینه قارشی اولوسلار آراسی امکداش‌لیق چرچیوه‌سینده موباریزه ائدیلمه‌سی‌نین واجیب‌لیگینی دیله گتیریب.
باش کاتیبین برلین-ده آلمانیانین خاریجی ایشلر ناظیری هایکو ماس ایله گؤروشوندن سونرا کئچیریلن بیرگه مطبوعات کنفرانسیندا دئییب: "بعضی اؤلکه‌لر خالقلاری اوچون احتیاج دویدوقلاریندان داها چوخ "کووید-19" واکسنی آلیب‌لار. بو اؤلکه‌لرین احتیاج دویمادیق‌لاری واکسن لری اینکیشاف ائتمکده اولان اؤلکه‌لره وئره بیلرلر".
"کووید-19" ایله موباریزه‌نین میللتچی‌لیکله دئییل، اولوسلار آراسی امکداش‌لیقلا ائدیله بیله جگینی وورغولایان گوترش "البتده حکومت‌لرین اؤز خالق‌لارینی قوروماق مسئولیتی وار، آنجاق دیگر اؤلکه‌لرده بو قوروما اولمادیغی تقدیرده خالقینیزی قورویا بیلمزسینیز" دئییب.
"کووید-19" واکسنی‌نین برابر پایلانماسینی طلب ائدن گوترش واکسن‌ین دونیانین هر یئرینده الچاتان اولماسینین واجیب‌لیگینی دیله گتیریب.
| 866 | Arab | South-Azerbaijani | azb |
TRT | فیلیپین-ده اونلارلا سلاحلی، جوتاباتو (کوتاباتو) نون شیمالین‌داکی کیداپاوان-دا یئرلشن حبس خانایا هوجوم ائتدیلر.
بیر محافظه‌چینی اؤلدوروب بیر دیگرینی ده یارالایان سلاحلیلار حبس خانادا اولان 150 محکومون دا قاچماسینا کؤمک ائتدیلر.
حبس خانادا مین بئش یوز محکوم وارایدی.
سالدیرقانلار، اؤلکه‌دکی بولوجو آشیری دینجی قروپ‌لارین عضوولری ایدیلر.
بو آرا فیلیپین-لر آشیری قالابالیک حبس‌خانا‌لاری ایله تئز-تئز اینسان حقوق‌لاری تشکیلات‌لاری‌نین گوندمینه گلیر.
| 446 | Arab | South-Azerbaijani | azb |
TRT | گونئی سوداندا یئنی‌دن باشلایان چاتیشما و شیدت اولایلاری سون دؤورده 13 مین سیویل یئریندن ائتدی.
بیرلشمیش میللتلرمولتجیلر عالی کومیسارلیغی، گونئی سوداندا یئنی‌دن باشلایان چاتیشما و شیدت حادثه‌لری‌نین سون دؤنمده 13 مین سیویلی یئریندن ائتدیگینی بیلدیریب.
بیرلشمیش میللتلرمولتجیلر عالی کومیسارلیغی سؤزچوسو بابور بالوچ، بمت-نین ژنوه اوفی‌سینده کئچیریلن مطبوعات کونفرانسیندا، تخمینی 5 مین گونئی سودان‌لی وطنداشین کونگو دموکراتیک جمهوریتی‌نین (کدج) قوزئی-شرقینده ایتوری ایالتی‌نین اینگبوکولو قصبه‌سی یاخینلیغینداکی کندلره قاچدیغینی دئییب.
سؤزچو بالوچ، سون گون‌لرده شیدت حادثه‌لری و چاتیشما‌لارین باش وئردیگی گونئی سوداندا 8 مین نفرین ده اؤلکه ایچینده باشقا بؤلگه‌لره قاچماق مجبوریتینده قالدیغینی ایفاده ائتدی.
گونئی سودان‌لی وطنداش‌لارین اوردو و "میللی قورتولوش جبهه‌سی" آراسیندا 19 ژانویه‌ده باشلایان موناقیشه‌لردن دولایی یئریندن ائدیلدیگینی بیلدیرن بالوچ، بو آدام‌لارین کونگو دموکراتیک جمهوریتی‌نه یئرییه‌رک چاتدیغی بؤلگه‌لره اولومون ده چتین اولدوغونا دقتی چکدی.
بابور بالوچ، ائولرینی ترک ائتمک مجبوریتینده قالان گونئی سودان‌لی قاچقین‌لارین بؤیوک بؤلومونو قادین‌لار، اوشاق‌لار و یاش‌لی‌لارین یاراتدیغینی دا قئید ائتدی.
| 1,118 | Arab | South-Azerbaijani | azb |
TRT | ایستانبول‌داکی ترور سالدیریسینا، سیاست و ایش دونیاسین‌دان، صنعتچی‌لره قدر دونیا‌دان اعتراض یاغیر.
خائین تروریست سالدیری قارشیسیندا، تورکیهیه دستک مساژلاری وئریلیر.
آلمان باش ناظیری آنگلا مرکل، آتاتورک هاوالیمانی هدف آلان ترور سالدیرینی قینادی.
مرکل،
' بوتون تورک خالقینا ترورلا موباریزه‌ده بیرلیک اولدوغوموزو و بیر-بیریمیزی دستکلیه‌جگیمیزی چات‌دیرماق ایستییرم. ' دئیه دانیشدی.
فرانسا پرزیدنتی فرانسوا اوللاند دا،
"بو منفور سالدیرینی شدتله قیناییرام. تورکیه‌ده آرت آردا ائدیلن سالدیری‌لاردان کدر دویوروق" آچیقلاماسینی ائتدی.
فرانسا باش ناظیری مانوئل والس ایسه اؤلکه‌سی‌نین تروریزمه قارشی تورکلرین یانیندا اولدوغونو وورغولادی.
ایتالیا باش ناظیری ماتئو رنزی ده، سوسیال پایلاشما سایتین‌دان ائتدیگی آچیقلامادا،
"اورییمیز، ایستانبول‌دان گلن تراژیک خبرلر قارشیسیندا تورک خالقی‌نین آجی‌سینی پایلاشیر. هر یئرده ترورا قارشیییق "ایفاده‌لرینی پای‌لاشدی.
سعودی عربیستانی کرا‌لی سلمان بن عبدالعزیز، پرزیدنت اردوغانا باش ساغلیغی مساژی گؤندردی
ایران خاریجی ایشلر ناظیری محمد جواد ظریف ایسه، سوسیال مئدیا حسابین‌دان،
"ترور چیرکین اوزونو بیر دفعه داها اورتایا قویدو. شدت دونیانی تهدید ائدن بیر آشیریلیقدیر. همیشه بیرلیکده اونونلا موباریزه ائتملیگیک." پایلاشماسینی ائتدی.
آمریکا دا سالدیرینی قینایان اوست سویه آچیقلامالار گلیر ..
آغ ائو سالدیرینی قینایارکن، پرزیدنت باراک اوبامانین دا اینکیشاف‌لارلا باغلی بیلگیلندیردیغی آچیقلاندی.
آمریکا نماینده‌لر مجلیسی باشقانی پال رایان، وئردیگی مساژدا،
"تروریزم اصلا قالیب گله بیلمه‌یه‌جک. بو خائین سالدیری قارشیسیندا موتتفیقیمیز تورکیه‌نین یانیندا یئر آلیریق. "ایفاده‌سینی ایستیفاده ائتدی.
آمریکا کونگره‌سی‌نین بیر چوخ عضوونون یانیندا باشقان نامیزدلری ده دستک و باش ساغلیغی مساژلارینی چاتدیردی.
بو آرادا، آمریکا بؤیوک بیلگیسایار شرکتی اپل‌ین CEO-سو تیم کوک، سالدیری ایله باغلی اولاراق سوسیال مئدیا حسابین‌دان تورکجه یایینلادیغی مساژیندا:
"دعا‌لاریمیز تورک خالقی اوچون" ایفاده‌سینه یئر وئردی.
دیگر طرفدن مشهور ایسپان موغننی انریکه ایگلسیاس دا سوسیال مئدیا حسابین‌دان وئردیگی مساژدا،
"قلبیم سنینله ایستانبول" پایلاشماسینی ائتدی.
آتاتورک هاوالیمانینداکی ترور سالدیریسی دونیا مطبوعاتیندا دا گئنیش یئر آلدی.
قزئت و آژانسلارین ایلک خبرلری ایستانبول‌داکی پارتلاییش اولدو، خبر کانال‌لاری دا تورکیهیه باغلی خصوصی یایینلار ائتدی.
آمریکا دیجیتال یایین قورولوشلاریندان هافینگتن پوست سالدیریدا اؤلنلرین خاطره‌سینه، قیرمیزی بیر چیچک ایله تورک بایراغینی ایچ ایچه کئچیرن بیر لوگو نشر همرای‌لیک مساژی وئردی.
| 2,324 | Arab | South-Azerbaijani | azb |
TRT | آذربایجان-دا سون گونده 4471 نفر "کووید-19"دان ساغالیب، 1519 نفر یولوخوب، 45 نفر وفات ائدیب.
آذربایجان جمهوریتینده کوروناویروس انفکسیونوندان داها 4471 نفر معالیجه اولونا‌راق ساغالیب، 1519 یئنی یولوخما فاکتی قئیده آلینیب.
"کووید-19" اوچون گؤتورولن آنالیز نومونه‌لری مثبت چیخمیش 45 نفر وفات ائدیب.
حاضیرکی دؤوردک اؤلکه‌ده 214 مین 711 نفرین کوروناویروس انفکسیونونا یولوخماسی فاکتی معین ائدیلیب. اونلاردان 168 مین 971 نفر معالیجه اولونا‌راق ساغالیب، 2499 نفر وفات ائدیب. آکتیو خسته سایی 43 مین 214 نفردیر.
اؤتن مودت عرضینده 2 میلیون 153 مین 562 تست آپاریلیب. بوگونکو تست سایی ایسه 11 مین 764-دیر.
| 592 | Arab | South-Azerbaijani | azb |
TRT | آنکارانین سوریه گوندم‌لی مذاکره ترافیکی داوام ائدیر.
خاریجی ایشلر باخانی مؤولود چاووش‌اوغلو، مخاطبلری ایله تلفن دانیشیقلاری گرچکلشدیردی.
چاووش‌اوغلو، ایلک اولاراق آوروپا بیرلیگی خاریجی علاقه‌لر و گوونلیک سیاستی یوکیک تمثیلچیسی فدریکا موگرینی ایله تلفندا دانیشدی.
بیر سونراکی دانیشیغی ایسه ایرانلی قونومداشی جواد ظریف ایله اولدو.
دیپلوماتیک قایناقلاردان وئریله‌ن معلوماتا گؤره، دانیشیقلاردا سوریه‌ده‌کی سون گلیشمه‌لر مذاکیره ائدیلدی.
| 435 | Arab | South-Azerbaijani | azb |
TRT | اوکراینا دؤولت باشقانی ولودیمیر زلنسکی دونن جمهورباشقانی رجب طیب اردوغانلا تلفون دانیشیغیندان سونرا پایلاشدیغی ویدئو ایله اردوغانا تشکر ائتدی.
زلنسکی ویدئودا،
"خالقیمیزی روس اسارتیندن قورتارماغا کؤمک ائتدیگی اوچون بیر داها جمهورباشقانی اردوغانا تشکر ائتدیم. تورکیه‌ده اولان آزووستال‌دان گلن قوموتانلار یاخیندا عائله‌لری ایله گؤروشه‌بیله‌جکلر" دئدی.
زلنسکی، جمهورباشقانی اردوغانلا ساوونما ساحه‌سینده داها چوخ امکداشلیغی مذاکیره ائتدیکلرینی ده دیله گتیردی.
جمهورباشقانلیغی ایلهتیشیم باشقانلیغیندان وئریله‌ن آچیقلامایا گؤره، تلفون دانیشیغیندا ۲۴ فوریهده باشلایان روسیا-اوکراینا ساواشی ایله باغلی گلیشمه‌لر دگرلندیریلدی.
اردوغان تلفون دانیشماسیندا، اوزون مدتدیر اۆستونده ایشله‌دیکلری روسیا - اوکراینا آراسینداکی اسیر دییشیمینی اوغورلا سونوجلاندیرمیش اولماقدان بؤیوک ممنونیت دویدوغونو ایفاده ائتدی.
| 795 | Arab | South-Azerbaijani | azb |
TRT | عراق تورکمن جبهه‌سی باشقانی ارشد صالحی، کرکوکه یؤنئلیک ترور سالدیریلاری قارشیسیندا تورکمنلردن اولوشان ساوونما بیرلیگینین گوجلندیریلمه‌سی چاغریسی ائتدی.
عراق تورکمن جبهه‌سی باشقانی صالحی، ترور هؤرگوتو داعش طرفیندن اؤنجه‌کی گون دقوق ائلچه‌سینه تشکیل اولونان سالدیرییا دایر وئردیگی آچیقلامادا،
"هامیسی تورکمنلردن اولوشان کرکوک ساوونما گوجونون گوجلندیریلمه‌سی لازیم اولدوغونو" سؤیله‌دی.
کرکوک ساوونما گوجونون، عراق تورکمن جبهه‌سی باشقانینین دستگی ایله یارادیلدیغینی خاطیرلادان صالحی، عراق مرکزی حکومتینه باغلی گوجلرین تورکمن ائلچه و قصبه‌لرینی قوروماقدا یئترسیز قالدیغینا دقت چکدی.
صالحی، تورکمنلرین اؤز بؤلگه‌لرینی قوروما گوجونه صاحب اولمالاری اوچون دسته‌گه احتیاج دویدوقلارینی دیله گتیردی.
عراق مرکزی حکومتینه باغلی اورتاق گوجلرین، کرکوکه ۱۶ اکتبر ۲۰۱۷ده ائتدیگی عملیات اؤنجه‌سینه قدر بؤلوجو ترور هؤرگوتو پ‌کاکانین ان چوخ دقوق ائلچه‌سینه قرارگاه قوردوغونو دئیه‌ن صالحی، پ‌کاکادان قورتولان ائلچه‌نین بو گون داعش ترور هؤرگوتونون هدفی حالینا گلدیگینی وورغولایدی.
ایراق ساوونما باخانلیغیندان وئریله‌ن آچیقلامادا، اؤنجه‌کی گون داعش‌لی تروریستلر طرفیندن دقوقداکی بیر فوتبال میدانینا توپلار ایله تشکیل اولونان سالدیریدا ۶ نفرین اؤلدویو ۹ نفرین یارالاندیغی بیلدیریلمیشدی.
| 1,166 | Arab | South-Azerbaijani | azb |
TRT | اینگیلتره‌نین باشکندی لندنده بیر مارکتده چالیشان عباس سولاق آدلی تورک، سالدیرییا اوغراییب مارکته سیغینان گنجین حیاتینی قورتاردی.
قورخونج حادثه مارکتین گوونلیک کامئرا‌لارینا یانسیرکن، سولاق جسارتی ایله تقدیر ائدیلدی.
حادثه 8 اکتبردا گرچکلشدی.
ایکی نفر طرفیندن سالدیرییا اوغرایان و بیچاقلانماقدان سون آندا قورتولان بیر گنج، عباس سولاقین چالیشدیغی مارکته سیغینیب قاپینی باغلادی.
گنجین آرخاسین‌دان مارکته گیرمه‌یه چالیشان الی بیچاقلی ایکی سالدیرقان قاپینی قیرماغا چالیشدی.
بو سیرادا گنجین ایمدادینا عباس سولاق یئتیشدی.
قورخونج حادثه، ثانیه ثانیه گوونلیک کامئرا‌لارینا یانسیدی.
حادثه حاقیندا یئرلی قزئت‌لره دانیشان سولاق، حادثه‌نین نئجه گلیشدیگینی آنلامادیغینی، آنجاق حیاتی ریسک آلتیندا اولان بیرینه هر کسین کؤمک ائتمه‌سی لازیم اولدوغونو دوشوندوگونو سؤیله‌دی.
متروپولیتن پلیسی طرفیندن وئریلن آچیقلامادا، سالدیرینین 8 اکتبردا ساعات 21:00 سو‌لاریندا باش وئردیگی ایفاده ائدیلدی.
آچیقلامادا، حادثه حاقیندا سوروشدورما باشلادیلدیغی و سالدیرقانلارین کیملیک تثبیتی اوچون ایشلرین داوام ائتدیگی قید ائدیلدی.
| 996 | Arab | South-Azerbaijani | azb |
TRT | مدنیت و توریزم ناظیری نومان کورتولموش روسیانین پایتاختی مسکوا‌داکی گؤروش‌لری چرچیوه‌سینده تورکیه‌نین توریزم سکتورو و روسیا بازاری ایله علاقه‌لی سون وضعیتی قیمتلندیردی.
کورتولموش روس مسئول‌لارلا کئچیردیگی گؤروش‌لری چرچیوه‌سینده تورکیه و روسیا آراسیندا توریزم ساحه‌سینده آپاریلا بیله‌جک فعالیتلری گؤزدن کئچیردیک‌لرینی ایفاده ائدیب.
تورکیهیه کئچن ایل 4 میلیون 700 مین روس توریستین گلدیگینی دئین کورتولموش "بیز توریزمی و مدنیتی خالق‌لار آراسیندا یاخینلاشمانی تامین ائده‌جک، سیاست‌دن منبع‌لنن فرقلنمه‌لری خوش گورمه ایله اورتادان قالدیرماغین واسطه‌سی کیمی گؤروروک. بیز بیر داها تصدیقلدیک و بو ساحه‌ده نئجه آدیم‌لار آتیلا بیلر، اونلاری گؤزدن کئچیردیک"دئییب.
توریزم ساحه‌سینده قارا دنیزه قونشو اؤلکه‌لرله اورتاق بیر سیاحت مسیری معین ائدیلمه‌سینه دایر فعالیت‌لرین داوام ائتدیریلدیگینی وورغولایان ناظیر بیلدیریب کی، عینی شکیلده دوغو آک دنیزینده ده سیاحت گمی‌لریله علاقه‌لی فعالیتده نئجه بیرگه حرکت ائده بیلریک و قافقازلاردا نئجه اورتاق سیاحت پلانی حاضرلایا بیلریک، بونلاری موذاکیره ائدیریک.
| 985 | Arab | South-Azerbaijani | azb |
TRT | عراقین قوزئیینده داوام ائدن ترور عملیاتیندا ۳ تروریست داها ائتکیسیز حالا گتیریلدی.
۲۷ می‌ده بؤلوجو ترور هؤرگوتو پ‌کاکایا قارشی باشلادیلان پنجه عملیاتی سورور.
عملیاتلا بیرلیکده، حاکورک و متینا بؤلگه‌لرینه تشکیل اولونان هاوا عملیاتلاری ایله ۳ تروریست داها ائتکیسیز حالا گتیریلدی.
اؤته یاندان، وانین چاتاق ائلچه سی اطرافیندا تشکیل اولونان هاوا دستک‌لی عملیاتدا ۲ تروریست ائتکیسیز حالا گتیریلدی.
| 395 | Arab | South-Azerbaijani | azb |
TRT | آلبانیانین یئنی سئچیلن پرزیدنتی بجرام بیگج پارلامئنتده کئچیریلن آندایچمه مراسیمینده چیخیشیندا "بو مسئولیتی آلبانیانین دؤنمز آوروپا یولجولوغونا چیخدیغی تاریخی بیر مقام"دا اوزرینه گؤتوردوگونو سؤیله‌یه‌رک" من بو گون آنایاسایا، میللی ماراق‌لارا و آلبانیا خالقی‌نین طرقی‌سینه خیدمت ائدجگیمه، آنایاسانین پرینسیپ‌لرینه اویغون اولاراق وظیفه‌می یئرینه یئتیرجگیمه آند ایچیرم" دئییب.
آندایچمه مراسیمیندن سونرا بجرام بیگج وظیفه‌سینی سلفی ایلیر متادان تحویل آلیب. داها سونرا آنایاسانین کیتابینی آنایاسا محکمهسینین صدری ویتوره توسا‌دان آلان یئنی پرزیدنت "من خالقیمین خیدمتچی‌سی، میللی بیرلیگیمیزین نوماینده‌سی، آلبانیا، کوزوو، قوزیی مقدونیه، مونته نگرو، پرسوو دره‌سی و باشقا یئرلرده یاشایان و ایشله‌ین بوتون آلبانیا‌لی‌لارین یورو -آتلانتیک یولوجولوغونون سارسیلماز طرفداری اولاجاغام" دئیه بیلدیریب.
خاطیرلاداق کی، اول‌لر آلبانیانین باش قرارگاه رئیسی اولموش بجرام بیگج ژوئن‌ین 4-ده پارلامئنتده کئچیریلن سسوئرمه‌ده پرزیدنت سئچیلیب.
| 919 | Arab | South-Azerbaijani | azb |
TRT | سوئده آیرمجیلیق آمبودزمانی‌نین رسمی وب سایتین‌دان وئریلن معلوماتدا اوپسالا شهرینده ترجومچی‌لیک شیرکتینه ایشه گیرمک اوچون مراجعت ائدن مسلمان قادین‌ین حجاب‌لی اولدوغونا گؤره ایش گؤروشمه‌سی یاریدا کسیلدیگی بیلدیریلیر.
معلوماتدا:" سؤزوگئدن شیرکت ایچ قایدا‌لارا گؤره هر هانسی بیر سیاسی و دینی سیمبل‌دان ایستیفاده‌نین قاداغان اولدوغونو بیلدیرهرک، آوروپا بیرلیگی عدالت محکمهسینین حجاب حاقیندا وئردیگی قرارا ایستیناد ائتدی.
اما ایش اوچون مراجعت ائدن مسلمان قادین تلفون و ویدئو گؤرونتولری ایله ترجومچی‌لیک ائدجگیندن حجاب‌ین پروبلئم تشکیل ائدجگینی دوشونموروک.
بو سببدن ایش گؤروشمه‌سی یاریدا کسیلن مسلمان قادین دینی سبب‌لره گؤره آیریمجیلیغا معروض قالیب.شیرکتین همین قادینا 80 مین کرون (تخمینن 8 مین یورو) تضمینات اؤدمه‌سی اوچون ایش محکمه‌سینه مراجعت ائدیلمیش‌دیر" ایفاده‌لرینه یئر وئریلیر.
| 784 | Arab | South-Azerbaijani | azb |
TRT | روسییا خاریجی ایشلر باخانی سئرگئی لاوروو گلن هفته تورکیهیه گلیر.
روسیا خاریجی ایشلر باخانلیغی سؤزچوسو ماریا زاخارووا، هفته‌لیک مطبوعات کنفرانسیندا باخان سئرگئی لاورووون آگوستون ۱۳-۱۴ده تورکیهیه سفر ائدجگینی و آنکارادا ائلچیلر و دائمی نماینده‌لرین ده اولاجاغی بیر توپلانتییا قاتیلاجاغینی آچیقلادی.
زاخارووا، لاورووون قونومداشی مؤولود چاووش‌اوغلو ایله ده گؤروشه‌جگینی بیلدیردی.
زاخارووایا گؤره، طرفلر سوریه‌ده گئچیش پروسه‌سی باشدا اولماقلا اولوسلارآراسی گونجل مسئله‌لری دانیشاجاق.
ایکیلینین، روس-تورک اقتصادی و تیجاری ایلیشکیلرینین گلیشدیریلمه‌سینه دایر مسئله‌لری مذاکیره ائدجگینی قید ائدن زاخارووا، اؤزللیکله تورک آخیمی گاز بورو و تورکیه‌نین ایلک نوکلئر مرکزی اولان آک‌کویونون اینشا پروسه‌سی اوزرینده دورولاجاغی وورغولادی.
| 727 | Arab | South-Azerbaijani | azb |
TRT | قوزیی قیبریس تورک جمهوریتی‌نین پرزیدنتی مصطفی آکینجی و بیرلشمیش میللتلر تشکیلاتینین باش کاتیبی آنتونیو گوترش‌ین قیبریس عذره خصوصی نومایندسی جین هول لوته آراسیندا تلفون دانیشیغی اولوب.
جمهور باشقانلیغیندان وئریلن معلوماتا گؤره، گؤروش قارشی طرفین طلبی ایله اولوب.
گؤروشده بیرلشمیش میللتلر تشکیلاتینین باش کاتیبی آنتونیو گوترش‌ین بمت تهلوکه‌سیزلیک شوراسینا بمت قیبریس باریش گوجونون وظیفه مودتی‌نین اوزادیلماسی ایله باغلی تقدیم ائتدیگی راپور و بمت تهلوکه‌سیزلیک شوراسی‌نین بونونلا باغلی وئرجگی قرار قیمتلندیریلیب.
دیگر طرفدن گؤروشده دانیشیق‌لارین آداوام ائتدیریلمه‌سی موضوع سوندا راضی‌لیق الده اولونوب.
| 602 | Arab | South-Azerbaijani | azb |
TRT | میللی ساوونما باخانی خولوصی آخار، آمریکا بیرلشمیش دؤولتلری ساوونما باخانی وکیلی مارک اسپر ایله تلفندا دانیشدی.
میللی ساوونما باخانلیغیندان وئریله‌ن معلوماتا گؤره، آخار-اسپر دانیشماسیندا، تورکییه‌نین اوزون منزیللی بؤلگه‌سل هاوا و موشک ساوونما سیستمی (اس-۴۰۰) تامینی ایله سوریه‌ده سون دؤورده یاشانان گوونلیک قونولاری اله آلیندی.
آخار، مخاطبینه، "تورکییه‌نین جدی بیر هاوا و موشک تهدیدی آلتیندا اولدوغونو، بو چرچیوه‌ده اس-۴۰۰ ساوونما سیستمی آلیمینین ترجیح دئییل بیر ضرورت اولدوغونو، پاتریوت تکلیفی قونوسون‌داکی دیرلندیرمه‌لرینین ده داوام ائتدیگی" مئساژینی چاتدیردی.
آخار، اف-۳۵ ساواش اوچاغی پروژهسینین اؤز یولوندا ایر‌لیله‌مه‌سی لازیم اولدوغونو، تورکییه‌نین پروژه‌نین اورتاغی اولدوغونو وورغولایاراق، تورکییه‌نین، اف-۳۵ و اس-۴۰۰ سیستملرینین محتمل ائتکیله‌شیمی قونوسوندا، ناتونون دا داخیل اولاجاغی چالیشما قروپو تکلیفینین هله ده گئچرلی اولدوغونو بیلدیردی.
دانیشما سیراسیندا آمریکالی مخاطبینه تورکییه‌نین توتومونون دییشمه‌دیگینی چاتدیران آخار، اف-۳۵ قونوسون‌داکی بوتون تعهدلارین یئرینه یئتیریلدیگینی ایفاده ائتدی.
خولوصی آخار، اس-۴۰۰ آلیمی ایله تورکییه‌نین استراتژیک دوروشوندا دئییشیک‌لیک اولمادیغینی، ایکی اؤلکه آراسینداکی ایلیشکیلرین ضرر گؤرمه‌سینین نه تورکییه‌نین، نه آمریکا بیرلشمیش دؤولتلرینین، نه ده ناتونون چیخارلارینا خیدمت ائدجگیینی وورغولادی.
سوریه‌ده‌کی گلیشمه‌لرین ده موذاکیره اولوندوغو دانیشمادا آخار، سوریه‌نین قوزئیینده گوونلی بؤلگه یاراداجاق تک حاضر، یئتکین و اویغون گوجون تورک سلاحلی گوجلری اولدوغونو بیلدیردی.
آخار، سوریه سرحدین‌دن ائدیلن آغیر سالدیریلارا قارشی تورکییه‌نین تدبیر آلماق ضرورتینین اولدوغونو، خالقین و سرحدلرین قورونماسینین بیرینجی اؤنجه‌لیگی اولدوغونو، سرحدلرین همن اؤته‌سینده گوونلی یووا آختاران ترور هؤرگوتلرینه ایجازه وئریلمه‌یه‌جگینی قید ائتدی.
دانیشمادا آیریجا ایکی اؤلکه آراسیندا دیالوگون داوام ائتدیریلمه‌سی و سوریه‌ده گوونلی بؤلگه یارادیلماسی مسئله‌سین‌ده، عاجل بیر شکیلده آنکارایا گؤندریلمه‌سی قونوسوندا آنلاشیلدی.
| 1,859 | Arab | South-Azerbaijani | azb |
TRT | اؤزبکیستان پرزیدنتی شوکت میرضیایئو چینه سفره گئدیب.
اؤزبکیستان پرزیدنتی‌نین مطبوعات خیدمتی معلومات یاییب.
قئید ائدیلیب کی، او، چین خالق جمهوریتی‌نین صدری شی جین پینگ ایله دانیشیق‌لار آپارا‌جاق.
معلوماتدا همچنین شوکت میرضیایئوین می‌ین 19-دا کئچیریله‌جک مرکزی آسیا-چین ایجلاسیندا ایشتیراک ائدجگی بیلدیریلیب.
وورغولانیب کی، سیان شهرینده شی جین پینگ‌ین صدرلیگی ایله کئچیریله‌جک ایجلاسدا قازاخیستان، قیرغیزیستان، تاجیکیستان و تورکمنیستان لیدرلری‌نین ده ایشتیراکی نظرده توتولوب.
| 473 | Arab | South-Azerbaijani | azb |
TRT | تورکیه مالی-ده یئرلشن بمت مالی‌دکی چوخ اؤلچولو اینتقراسیون استقرار میسیونونا (MINUSMA) ایستیقامت‌لی ترور هوجومونو قیناییب.
خاریجی ایشلر ناظیرلیگی‌نین بونونلا باغلی بیاناتیندا "مالی-نین تیمبوکتو بؤلگه‌سینده‌کی ترور هوجوموندا MINUSMA-دا وظیفه‌لی فیل دیشی ساحلی دؤرد عسگرین حیاتینی ایتیردیگی و بئش عسگرین یارالاندیغی تأسف حیسی ایله اؤیرنیلدی. فیل دیشی ساحلی خالقینا و حکومتینه باش ساغلیغی دیلک‌لریمیزی چات‌دیریریق. بو ترور حادثه سینی قیناییریق. دوست و قارداش فیل دیشی ساحلی خالقینا و حکومتینه صمیمی دیلک‌لریمیزله باش ساغلیغی وئریریک و یارا‌لی‌لارا شفا دیلییریک" ایفاده‌لری یئر آلیب.
| 581 | Arab | South-Azerbaijani | azb |
TRT | میللی گوونلیک شوراسی، تۆرکیه‌نین گونئی سرحدلرین‌ده حیاتا گئچیریله‌ن عملیاتلارین تک هدفینین ترور هؤرگوتلری اولدوغونو بیلدیررک، بؤلگه‌ده هئچ بیر ترور هؤرگوتونون وارلیغینا و فعالیتینه ایجازه وئریلمه‌یه‌جگینی وورغولادی.
جمهورباشقانی رجب طیب اردوغانین باشقانایغیندا جمهورباشقانلیغیندا ائدیلن توپلانتیدان سونرا بیلدیری یاییملاندی.
بیلدیریده، توپلانتیدا پ‌کاکا/کاج‌کا، پید/یپگ، فتؤ و داعش باشدا اولماقلا میللی بیرلیک و برابر‌لیک ایله بقایا یؤنه‌لیک هر جور تهدید و تهلوکه‌یه قارشی یور ایچی و یورد دیشیندا عزم و باشارییلا اجرا ائدیلن عملیاتلار باحاقیندا قورولا بیلگی سونولدوغو و علاوه تدبیرلرین موذاکیره ائدیلدیگی بیلدیریلدی.
تۆرکیه‌نین گونئی سرحدلرین‌ده حیاتا گئچیریله‌ن عملیاتلارین تک هدفینین ترور هؤرگوتلری اولدوغو ایفاده ائدیلن بیلدیرده بونلار قید ائدیلدی:
"بؤیوک میللتیمیزین و بنزرسیز اؤلکه‌میزین ساوونما‌سینی و گوونلیگینی تامین ائتمک مقصدیله بیرلشمیش میللتلر شرطینین ۵۱.جی ماده‌سی چرچیوه‌سینده گونئی سرحدلریمیزده حیاتا گئچیریله‌ن عملیاتلارین تک هدفی ترور هؤرگوتلری اولدوغو، بؤلگه‌میزده سرحدلریمیزی، شهرلریمیزی، وطنداشلاریمیزی و گوونلیک گوجلریمیزی هدف آلان هئچ بیر ترور هؤرگوتونون وارلیغینا و فعالیتینه ایجازه وئریلمیه‌یه‌جگی بونون لازیم اولان هر آددیمین عزمله آتیلاجاغی وورغولانمیشدیر".
تۆرکیه‌نین آنلاشماچی و صمیمی یاناشیمی و چؤزوم یؤنوملو دیالوگ تکلیفلرینه یاناشمایان یونانیستاندان غیر نظامی استاتوسداکی آدالارین سلاحلاندیریلماسی باشدا اؤلماق اۆزره اولوسلارآراسی حقوقو و آنلاشمالاری پوزان فعالیتلرینه ان قیسا زامان‌دا سون قویماسینین دا گؤزلندیگی وورغولانان بیلدیریده، تۆرک دونیاسینین آیریلماز بیر پارچاسی قیبریس تۆرکلرینین اونون حاقلی دعویسینه وئریلن دستگین عزمله داوام ائتدیریله‌جیی و دیگر اولوسلارآراسی قورولوشلار ایله اؤلکه‌لرین ده بنزر آددیملار آتماسی لازیم اولدوغو بیلدیریلدی.
| 1,686 | Arab | South-Azerbaijani | azb |
TRT | ژاپونیا، 2020-جی ایلده اوره تیمینی پلانلاشدیردیغی اوچان ماشین پروژهسینین ایشینه باشلاییب.
اؤلکه مطبوعاتین‌داکی خبرلره گؤره، ژاپونیانین اوچان ماشین پروژه‌سی اوچون اوبر، ژاپونیا هاوا یول‌لاری، ایرباس، بوئینگ، NEC ، تویوتا، ANA و یاماتو فیرما‌لاری‌نین دا آرالاریندا اولدوغو 20 شیرکت، یول پلانی حاضیرلایا‌جاق.
ژاپونیا ایقتیصاد، تیجارت و صنایع ناظیرلیگی، اوچان ماشین پروژه سی اوچون گلن ایل پرفورمانسلی باطری، موتور و دیگر تجهیزات‌لارین اوره تیم ائدیلمه‌سینه دستک مقصدی ایله اؤزل سکتورا 40.4 میلیون دو‌لارلیق بودجه آییریب.
پروژه چرچیوه‌سینده، اوچان ماشین ین 2020-جی ایلده بازارا سورولمه‌سی هدفی گودولور.
| 601 | Arab | South-Azerbaijani | azb |
TRT | اوکراینا پرزیدنتی ولودیمیر زلنسکی بیان ائدیب کی، اؤلکه‌سی‌نین خاریجی دؤولتلرین دستکینی ایتیرمه‌یه و بونونلا دا تشببوسو روسیانین عهده سینه بوراخماغا حاقی یوخ‌دور.
پرزیدنت زلنسکی پایتاخت کیئوه سفر ائدن بؤیوک بریتانیانین (اینگیلتره) باش ناظیری بوریس جانسون ایله بیرگه مطبوعات کنفرانسیندا دانیشیب.
زلنسکی روسیا-اوکراینا محاربه‌سی‌نین باشلانغیجیندا اؤلکه‌سینده‌کی گوجون دونیایا بیرلیک اولماسینین نئجه بیر شئی اولدوغونو گؤستردیگینه ایناندیغینی و محاربه زامانی اؤلکه‌سی‌نین بیرلشدیگینی سؤیله‌ییب.
زلنسکی بیان ائدیب کی، هم اوکراینا، هم ده باتی اوچون روسیانین محاربه‌ده سرعت قازانماسی‌نین قارشی‌سینی آلماق واجیب‌دیر:
"راحت اولا، موناقیشنی دون‌دورا، بیر ایل، ایکی-اوچ ایل گؤزله‌یه بیلمریک"
اوکراینانین محاربه زامانی خاریجی دؤولتلرین دستکینی ایتیرمه‌مه‌سی‌نین واجیب‌لیگینی وورغولایان زلنسکی دئییب:
"هئچ بیر حالدا تشببوسو روسیانین عهده سینه بوراخمامالیییق: نه انرژی ریسک‌لری یولو ایله، نه ده ایستی‌لشمه مؤوسومو، نوکلئر شانتاژی، قارا دنیزین باغلانماسی و دیگرلری، اوکراینانین تشببوسو ایتیرمه‌یه و یا آوروپانین تشببوسو ایتیرمه‌سینه ایجازه وئرمه‌یه حاقی یوخ‌دور".
اوکراینانین ظفرینین بیرلشدیریجی اولاجاغینی و تشببوسون ایتیریلمه‌سی‌نین قارشی‌سینی آلاجاغینی وورغولایان زلنسکی محاربه‌نین اولیندن اوکراینایا وئردیگی دسته‌یه گؤره بریتانیانین باش ناظیری جانسونا دا تشککور ائدیب.
بوریس جانسون اوکراینانین 31-جی موستقیل‌لیک گونونده کیئوه سفر ائدیب.
باش ناظیرلیک‌دن گئتمزدن اول اوکراینایا سون سفری زامانی جانسونا اؤلکه‌سی‌نین اوکراینانین آزادلیغینا وئردیگی قطعی دسته‌یه گؤره اوکراینانین خاریجی‌لره وئردیگی ان یوکسک موکافات اولان "آزادلیق مدالی" تقدیم ائدیلیب.
| 1,537 | Arab | South-Azerbaijani | azb |
TRT | بؤلوجو ترور هؤرگوتو پ‌کاکا چؤزولمه سوره‌جینه گیردی، تروریستلر بیر بیرلریله چاتیشمایا باشلادی.
تورک سلاحلی گوجلری طرفیندن حکاری‌نین چوخورجا و یوکسک‌اووا ائلچه‌لری اطرافیندا بؤلوجو ترور هؤرگوتونه قارشی 24 آگوستدا باشلادیلان عملیات‌لاردا، 510 تروریست اؤلدورولدو.
سون اوچ آیداکی عملیات‌لاردا، گوونلیک گوجلری باسقین طرزین‌دکی عملیاتلارییلا بؤلگه‌دکی تروریستلری جدی معنادا پسیکولوژیک و فیزیکی باسقی آلتینا آلدی.
گوونلیک گوجلرینین اؤزللیکله داوام‌لی‌لیق گؤسترن عملیاتلاری، تروریست عنصورلاری نفس آلابیلمز حالا گتیررکن تروریستلرین یاشادیغی روحیه پوزوق‌لوغو دا تئلسیز دینلمه‌لرینه یانسیدی.
حکاری 3.جو تومن قوموتانلیغینا باغلی بیرلیک‌لر، تئلسیز دینلمه‌لرینده بؤلوجو ترور هؤرگوتو پ‌کاکالی ایکی قروپون بیر بیرلریله سلاحلی چاتیشمایا گیردیک‌لرینی تثبیت ائتدی.
عراقین قوزئییندهکی شتنوس بؤلگه‌سی یاخین‌لاریندا چیخان چاتیشما، بؤلگه‌ده‌کی قایناق‌لار طرفیندن ده دوغرولاندی. تئلسیز دینلمه‌لریندن چاتیشمادا اؤلو و یارا‌لی تروریستلرین اولدوغو بیلگیسی الده ائدیلدی.
چاتیشمانین هؤرگوتون یئنی قاتیلان منسوبلارییلا اسکی‌لر آراسیندا چیخدیغی، ترور هؤرگوتو پ‌کاکایا یئنی قاتیلان‌لارین اؤن سیرا‌لاردا چاتیشمایا زورلاندیق‌لاری، بیله‌رک اؤلومه گؤندریلمه‌لری سببیله هؤرگوتون اسکی عضولریله چاتیشدیغی ایفاده ائدیلدی. هؤرگوت ایچینده بو قونودا چیخان راحاتسیز‌لیق داها اول ده تئلسیز دانیشیق‌لاریندا تثبیت ائدیلمیشدی.
| 1,292 | Arab | South-Azerbaijani | azb |
TRT | فاتح تریم-ین ایستعفایا گؤندریلمه‌سین‌دن سونرا بوش قالمیش مربی وظیفه‌سینه میرچا لوچسکو گتیریلدی.
تورکیه فوتبول فدراسیونونون (ت.ف.ف) آچیقلاماسیندا بیلدیریلدی کی، میللی تیمین یئنی مربیسی اولاراق میرچا لوچسکو وظیفه لندیریلدی.
آوقوستون 4-ده اونونلا 2+1 ایللیک رسمی موقاویله ایمضا‌لانا‌جاق.
قئید ائدک کی، لوچسکو 2000-2002-جی ایللرده "قالاتاسارای"، 2002-2004-جو ایللرده "بشیکتاش"دا مربی لیک ائدیب.
لوچسکو کئچن مؤوصوم "زنیت"ی چالیشدیریب.
| 431 | Arab | South-Azerbaijani | azb |
TRT | دونیا سویه‌سینده 2 میلیاردی آشان خریستیان، دونن عیسی پیغمبرین گؤیه یوکسلیشی اولاراق قبول ائدیلن پاسخا بایرامینی قید ائتدی.
ان بؤیوک بایرام، کاتولیک خریستیان عالمی‌نین مرکزی واتیکان‌دا یاشاندی.
کاتولیک عالمی‌نین روحانی لیدری پاپا فرانسیس، عزیز پتر میدانیندا تشکیل ائدیلن آیینده،
"سئوگی‌لی و باترد سوریه، قورخو و اؤلوم ساچان بیر ساواشین قوربانی. دونن یئنه قاچماقدا اولان چوخ سایدا قاچقی‌نین اؤلومونه و یارالانماسینا گتیریب چیخاران آلچاق بیر سالدیری یاشاندی "دئدی.
تورکیه‌نین دؤرد بیر یانیندا دا پاسکا بایرامی جوشغویلا قید اولوندو.
ایستابولدا آیا یورگی پاتریکخانه کیلسه‌سینده فنر روم پاتریارخی بارتولوموسون ایداره ائتدیگی آیینده شام یان‌دیریلا‌راق دیلکده بولونولورکن، یونانجا ایلاهیلر و دعا‌لار اوخوندو.
هاتایدا یاشایان پراووسلاو خریستیان‌لار دا، آنتاکیا اورتودوکس کیلسه‌سینده تشکیل ائدیلن شاهید قاتیلدی.
دیاربکیرده یاشایان سوریا‌نیلر ایسه، پاسکا بایرامینی مریم آنا کیلسه‌سینده تشکیل ائدیلن آیین ایله قید ائتدی.
کیلسه‌نین کشیشی یوسوف آکبولوت، تورکجه واعظ وئردی و قیزلاردان عبارت خور سوریا‌نیجه ایلاهیلر اوخودو.
پاسکا بایرامی سببیله ادیرنه‌ده بولغار اورتودوکس سئوتی گورگی کیلسه‌سینده ده شام و توتسولرله دعا ائدیلدی.
| 1,113 | Arab | South-Azerbaijani | azb |
TRT | سپتامبرین 26-دا 96 یاشیندا دونیاسینی دییشن دونیا مسلمان عالیم‌لر بیرلیگینین صدری یوسف قرضاوی دفن ائدیلیب.
قطرین پایتاختی دوحه-ده امام محمد بن عبدالوهاب مسجیدینده قرضاوی اوچون دفن مراسیمی کئچیریلیب.
قرضاوی نین جنازه‌سی مین‌لرله اینسانین ایشتیراکی ایله قیلینان نمازدان سونرا مسیمیر قبیریستانلیغیندا تورپاغا تاپشیریلیب.
| 319 | Arab | South-Azerbaijani | azb |
TRT | "آمریکالی و اینگیلیس بیلیمچیلر، آمریکا اولوسال بیلیملر آکاد‌میسی اوچون حاضیرلادیقلاری راپور‌دا دونیاداکی حیات شرطلرینین اینسانلار و دیگر ممه‌لیلر اوچون الوئریش‌سیز حالا گله‌جیی زامانلارین یاخین اولدوغونو بیلدیردی.
بیلیم اینسانلاری، ائتدیکلری چالیشمادا انرژی مصرفینین آرتماسین‌دان قایناقلانان و گلهجکده قاچینیلمایاجاق بیر حال آلاجاق اولان ایقلیم دییشیک‌لیکلرینه دقت چکه‌رک بونلارین قارشی‌سینی آلماق باره‌ده اویاردی.
متخصصلرین اورتایا قویدوغو بیلگیلرله، دونیاداکی هاوا ایستیلیگینین، ۲۱۰۰.جو ایله قدر دونیا اهالیسینین ساییسیندا باش وئره‌جک آزالمایا باخمایاراق، ۲۲۰۰ – ۲۴۰۰.جو ایللرده حیوانلارین یاشاماسی اوچون آرتیق الوئریشلی اولمایاجاغی ایفاده ائدیلدی.
بیلیمچیلر، اینسان اویقارلیغینی تهدید ائدن دیگر ریسکلره ده توخوناراق، بونلاردان بعضیلرینی "نوکلئر گلیشمه‌لر، سالقین خسته‌لیکلر،دونیانین آسترویتلرله توققوشماسی، صونعی ذکانین یارادیلماسینین یول آچابیله‌جگی گؤزله‌نمه‌یه‌ن سونوچلار" اولاراق سیرالادی.
| 902 | Arab | South-Azerbaijani | azb |
TRT | "بشیکتاش" مربیسی شنول گونشله یول‌لاری آییریب.
بو باره‌ده کلوبون "تویتر" صحیفه‌سی معلومات پایلاشیب. 66 یاشلی متخصصه گله‌جک کاریئراسیندا اوغورلار آرزولانیب.
قئید ائدک کی، ایستانبول تمثیلچیسی شنول گونشین رهبرلیگین آلتیندا 2 دفعه تورکیه شامپیونو اولوب. 2015-جی ایلدن "بشیکتاش"ی چالیشدیران تورکیه میللی‌سی‌نین مربیسی بون‌دان سونرا یالنیز ییغمادا فعالیت گؤستره‌جک.
| 362 | Arab | South-Azerbaijani | azb |
TRT | آمریکان میللی هاواجیلیق و اوزای آژانسی‌نین (ناسا) 1976دا یانلیشلقلا 217 دو‌لارا قورومدا چالیشان بیر ایستاژچی‌یا ساتدیغی "آیا ایلک آیاق باسیلان آنین گؤرونتولری" آچیق آرتیرمادا1 میلیون 820 مین دو‌لارا ساتین آلیندی.
Sotheby's حرّاج ائوی‌نین سوسیال مئدیا حسابین‌دان آپاریلان پایلاشیمدا، "آپوللو 11ین آیا ائنیشی‌نین بو گونه قدر قالان ان یاخشی ناسا ویدئو کاستی قئیدلری نیویورک‌داکی آچیق آرتیرمادا 1.8 میلیون دو‌لارا ساتیلیب". ایفاده‌سی ایستیفاده ائدیلدی.
بو گونه قدر قورونان 3 اوریژینال کاست جمعی 2.5 ساعات‌لیق گؤرونتودن عبارت‌دیر.
گؤرونتولرده، آسترونوت نیل آمسترونگ‌ون آی‌یا ایلک آیاق باسدیغی آن و آمریکانین او واختکی پرزیدنتی ریچارد نیکسون‌ون چیخیشی یئر آلیب. گؤرونتولرین یئرلشدیگی کاست‌لر، 1976دا او واخت ناسا ایستاژچی اولان قاری جورجا، بیر آچیق آرتیرمادا سهون دیگر 65 کاستله بیرلیکده 217 دو‌لار 77 سنته ساتیلمیشدی.
ناسادان آلدیغی کاست‌لرین بعضیلرینی یئرلی تلویزیون‌لارا ساتان جورج، سؤزقونوسو 3 کاستی آتاسی‌نین توصیه‌سی ایله الینده توتموشدو.
آی‌یا قدم قویولماسی‌نین 50-جی ایلدؤنومو اوچون ناسانین کاست‌لرین آختاریلماسی اوزرینده جورج، کاست‌لری ایلک دفعه ایزلمیش و آختاریلان گؤرونتولرین اؤزونده اولدوغونو فرق ائتدی.
| 1,111 | Arab | South-Azerbaijani | azb |
TRT | قوزئی کوره‌لی اوست سویه دیپلومات گونئی کوره‌یه سیغیندی.
گونئی کوره بیرلشمه ناظیرلیگی، قوزئی کوره‌نین اینگیلتره‌نین پایتختی لندن سفیرلیگینده وظیفه‌لی دیپلومات تی یونگ هونون عایله‌سیله بیرلیکده، قیسا بیر مدت اوّل اولارا سیغیندیغینی بیلدیردی.
بئله‌لیکله هو، قوزئی کوره‌دن جنوبا سیغینان ان یوکسک مقاملی دیپلومات اولدو.
هو، خهاجیرت سببینی، اؤلکه‌سین‌دکی رژیم‌دن دویدوغو ناراضی‌لیق و اوشاغی‌نین گله‌جگی ایله باغلی قایغی‌لاری آچیقلادی.
گونئی کوره مسئول‌لار هونون دولت قوروماسینا آلیندیغینی و بوروکراتیک عملیاتلارین قیسا مدتده نتیجه‌لنه‌جگینی ایفاده ائتدی.
گونئی کوره مئدیاسی اوزون مدتدیر قوزئی کوره طرفیندن آختاریلان هو عائله‌سی‌نین کئچن آی کوره‌یه سیغینمیش اولا‌بیله‌جگینی ادعا ائتمیشدی.
گونئی کوره، ایکی اؤلکه آراسیندا جیدی بیر مذاکیره موضوعسو اولان سیغینماجی وضعیت‌لرینده عمومیتله اوست سویه وظیفه‌لی‌لرین هویتینی آچیقلامیر.
قوزئی کوره، گونئی کوره‌نی وطنداش‌لارینی آلداتماقلا و قاچیرماقلا گوناهلاندیریر.
| 902 | Arab | South-Azerbaijani | azb |
TRT | باش ناظیرین معاوینی محمت شیمشک 15 ژوئیه‌ده‌کی اوغورسوز چئوریلیش جهدی‌نین آرخاسیندا فتح الله چی ترور تشکیلاتی پارالل دؤولت یاپیلانماسینین (فتو/پ.د.ی) قولدورباشی‌نین اولدوغونا دایر هئچ بیر شوبهه‌نین اولمادیغینی بیلدیرهرک، آمریکایا تقدیم ائتدیکلری سندلرده یاریم میلیونا یاخین دلیل اولدوغونو سؤیله‌دی.
محمت شیمشک تورکیه-آمریکا ایش شوراسی و امریکا -تورکیه شوراسی‌نین امکداشلیغی ایله واشینگتوندا تشکیل ائدیلن آمریکا-تورکیه علاقه‌لری 35-جی ایللیک کونفرانسینا قاتیلدی.
کونفرانسدا ایشتیراک ائدن‌لرین سوال‌لارینا جاواب وئرن مهمت شیمشک دئدی کی، تورکیه‌ده بازارلارین فتو-نون اوغورسوز چئوریلیش جهدین‌دن سونرا سرعتلی شکیلده اؤزونه گلمه‌سینده باشدا مالی دیسیپلین و ثابت اقتصادی اینکیشاف اولماقلا گوجلو ماکروایقتیصادی اساس‌لار موهوم رول اوینادی.
تورکیه‌نین بودجه آچیغی‌نین اقتصادی امکداش‌لیق و اینکیشاف تشکیلاتینا عضو اؤلکه‌لرین OECD دؤردده بیر و آوروپا اؤلکه‌لری‌نین اوچده بیر حیسه‌سینه یاخین نیسبتده اولدوغونا دقت چکن ناظیر وورغولادی کی، گوجلو بانکدارلیق سیستمی ایقتیصادی ثابت شکیلده اینکیشافینی داوام ائتدیرمه‌سینه کؤمک ائدیر.
شیمشک، آیریجا پ.ک.ک-نین بؤلگه‌نین رفاهی و ثابت‌لیگی اوچون بؤیوک بیر پروبلئم اولدوغونو دئیه ره ک:"
اورتا دوغونون پروبلئم‌لرینی یئنی سرحدلر چکه‌رک، یئنی دؤولتلر و یا یئنی ائتنیک و دینی حدودلار چکه‌رک حل ائده بیلمریک. چونکی بونلار دایمی قارشیدورمایا یول آچار. اورتادوغو اوچون تک حل داها چوخ دؤزوملولوک، داها چوخ دئموکراتیک، داها چوخ رفاه و ثابت‌لیک‌دن کئچیر. آنجاق بو آن بون‌لارا صاحب دئیی‌لیک " دئدی.
تورکیه‌نین ترور تشکیلاتی پ.ک.ک ایله موباریزه‌سی باره‌ده ده معلومات وئرن مهمت شیمشک دئدی کی، تورکیه‌نین کوردلرله هئچ بیر پروبلئمی یوخ‌دور. اصلینده تورکیه کورد وطنداش‌لاری‌نین وارلیغی ایله داها گوجلودور. بو باره‌ده هئچ بیر سوال ایشاره‌سی یوخ‌دور. آنجاق بیزیم پروبلئمیمیز ترور تشکیلاتی پ.ک.ک-دیر. پ.ک.ک آمریکا-نین، آوروپا اتفاقی‌نین و بیرلشمیش میللتر تشکیلاتینین ترور سیاهی‌سیندا‌دیر. آمریکا بو دورومو باشا دوشور و بونونلا باغلی اولاراق بیزیمله چوخ یاخین موتتفیق اولدو.
آمریکانین پ.ک.ک-نین سوریه‌ده‌کی قولو پ.ی.د/ی.پ.گ ایله امکداش‌لیغی‌نین بؤلگه اوچون زهرلی اولدوغونو وورغولایان باش ناظیرین معاوینی مهمت شیمشک بیلدیردی کی، پ.ک.ک بیزیم اوچون جدی بیر پروبلئم‌دیر. عینی شئیی پ.ک.ک-نین سوریه‌ده‌کی قولو ایچینده کئچرلیدیر. آمریکا ایله بو باره‌ده ضدیت یاشانماسی پیس وضعیت‌دیر. آمریکالی دوست‌لاریمیزین آخیردا بو بارهدکی دوشونجه‌لرینی دگیشه‌جگینه اینانیرام.
| 2,270 | Arab | South-Azerbaijani | azb |
TRT | فوتبالدا آرا ترانسفر اولاراق آدلاندیریلان ایکینجی ترانسفر دوورو ژانویه نین 4-و پرشنبه گونو باشلایاجاق.
اولوسلار آراسی فوتبال فدراسیونلار آراسی بیرلیگی نین قانون لارینا گوره، 4 هفته داوام ائده جک آرا ترانسفر دوورو ژانویه نین 13-ده باشا چاتاجاق.
2017-2018 موسومو بیرینجی ترانسفر دوورو 17 ژوئن – 8 سپتامبر 2017 تاریخ لرینده باش توتاجاق.
| 334 | Arab | South-Azerbaijani | azb |
TRT | تورکییه اقتصادی ایلین اوچونجو دؤردده‌بیرینده الده ائتدیگی یوزده ۰،۹لوق بؤیومه سورعتی ایله آوروپا اؤلکه‌لری آراسیندا آلمانیا، ایتالیا و نروژی گئچدی.
تورکییه بو ایل اوچونجو دؤردده‌بیرده یاخالادیغی مثبت ایومه ایله/شتابلا یوزده ۰،۹ بؤیومه قید ائتدی.
اوچونجو دؤردده‌بیر اقتصاد بیلگیلری آچیقلانان آوروپا اؤلکه‌لری آراسیندا دارالان بیر اقتصاد اولمازکن، ایتالیا یوزده ۰،۳، آلمانیا یوزده ۰،۵، نروژ ده یوزده ۰،۶ بؤیومه ایله تورکییه‌دن داها دۆشوک بؤیومه گؤستردی.
اقتصادی قالخینما و امکداش‌لیق هؤرگوتو او‌ای‌سی‌دی اؤلکه‌لری آراسیندا دا تورکییه‌نین یوزده ۰،۱ بؤیویه‌ن ژاپن و بؤیومه گؤسترمه‌یه‌ن مکزیکی ده گئچمه‌سی دقت چکدی.
| 614 | Arab | South-Azerbaijani | azb |
TRT | مشهور ایتالیا‌لی بسته کار، بیر سیرا فیلم‌لرده موسیقی‌لرین مؤلفی انیو موریکونه وفات ائدیب.
92 یاشلی بسته کار رم-دا خسته‌خانا‌لارین بیرینده حیاتینی ایتیریب. او بیر نئچه گون اول ییخیلیب آیاغینی سیندیردیغی اوچون خسته‌خانایا یئرلشدیریلمیشدی.
انیوموریکونه "بیر نئچه دو‌لارا گؤره"، "یاخشی، پیس و ظالم"، "بیر دفعه امریکا-دا" و "مالنا" کیمی فیلم‌لرین موسیقی‌لرینی بسته‌له‌ییب.
| 369 | Arab | South-Azerbaijani | azb |
TRT | جمهور باشقانی رجب طیب اردوغان، موسلمان‌لارین رمضان بایرامینی و اینسان‌لیق اوچون گئرچک معناسی ایله بایرام آتموسفرینده کئچمه‌سینی آرزو ائتدیغینی بیلدیردی.
اردوغان، صاباح باشلایاجاق رمضان بایرامی اوچون بیر مساژ یایانلادی.
وطنداش‌لاری تبریک ائدن اردوغان، باشی رحمت، اورتاسی مغفرت، سونو ابدی جزادان قورتولوشو اولان بیر رمضان آیی‌نین گئریده قالدیغینی وورغولادی.
کوسولولرین باریشدیغی، آیریلارین قوووشدوغو، صف‌لرین سیخلاشدیغی، اومیدلرین یئنی‌لندیغی، اورک‌لرین ووردوغو بیر بایراما داها چاتدیغی اوچون الله‌ا حمد ائتدیغینی
دیله گتیرن اردوغان،
"آنجاق بوتون دونیادا، بو موبا‌رک بایرام گون‌لرینده بیله ظلم آلتیندا اینله‌ین، یوخلوق و یوخسوللوق ایچینده چیرپینان قارداش‌لاریمیزین اولدوغونو بیلیریک، اورییمیز کدرلی‌دیر. بایرام‌لارین، بوتون وطنداش‌لاریمیز یانیندا بوتون موسلمان‌لار و اینسان‌لیق هاواسی ایچینده گئرچک معنادا کئچمه‌سینی ایستییریک. دئیه دانیشدی.
اردوغان، تورکیه‌نین، ترور سالدیریلاری، قوشاتما‌لارا، تله‌لره باخمایاراق دموکراسی
و ایقتیصادی ایله دیک دوران، اؤز خالقی‌نین یانیندا اولان بوتون اینسانلار و اینسان‌لیق
اومیدی اولماغی داوام ائتدیردیگینی ایفاده ائتدی.
اردوغان،
"دونیا گله‌جک عصرده فورما‌لاشا‌جاق بیر دییشمه پروسه‌سینه گیردی.
اؤلکه‌میزین ان بؤیوک شانسی بو کریتیک دؤور 1990-جی ایللردکی کیمی ضعیف دئییل،
بونو گوجلو بیر شکیلده قایشیلاماسیدیر. سون 17 ایلده اؤلکه‌میزه وئردیگیمیزه قازاندیردیغیمیز یاتیریملار، حیاتا کئچیردیگیمیز پروژه‌لر، ائتدیگیمیز خیدمت‌لر سایه‌سینده تورکیه، بو پروسه‌سی فورصته چئویره بیله‌جک بیر یئرده دایانماقدا‌دیر. "دئدی.
| 1,445 | Arab | South-Azerbaijani | azb |
TRT | ژاپونلو آسترونوم‌لار یئنی اولوشموش چوخ بؤیوک بیر اولدوزون گلیشیمینی گؤزلم‌له‌دی.
تومویا هیروتا لیدئرلیگین‌دکی آراشدیرماچی‌لار، گؤزلمین، چوخ بؤیوک اولدوزلارین نئجه اولوشدوغونا دایر اؤنملی ایپ اوج‌لاری ساغلایابیله‌جیینی سؤیله‌دی. بؤیوک ایلکه‌ل اولدوز، اوریون نبولاسیندا(سحابی‌سینده)، دونیا‌دان 1400 ایشیق ایلی اوزاق‌لیقدا. دونیانین ان بؤیوک تلسکوپو، شیلیده آتاکاماداکی آلما، بؤیوک کؤرپه اولدوزون دیشیندا آخان، دؤنن گاز بولودلاری‌نین گؤسترگه‌سی اولان ضعیف رادیو سیگنال‌لارینی یاخالادی.
| 484 | Arab | South-Azerbaijani | azb |
TRT | تورکیه جمهوریتی‌نین بانی‌سی بؤیوک اوندر مصطفی کمال آتاتورکون خاطره‌سی وفاتی‌نین 79-جو ایلدؤنومونده بوتون اؤلکه‌ده مراسیم‌لرله یاد ائدیلیر.
پایتاخت آنکارادا، هر ایل اولدوغو کیمی ایلک رسمی مراسیم آنیت قبیرده تشکیل ائدیلدی. دؤولت رسمی‌لری اولو اؤندرین موزالئسینه قره‌نفیل قویدو و بیر دقیقه‌لیک سوکوت کئچیردی.
جمهور باشقانی رجب طیب اردوغان آنیت قبیر اوزه ل دفترینه : "وفاتینیزین 79-جو ایلدؤنومونده قورتولوش ساواشی‌میزین بویوک قوموتانی، جمهوریتیمیزین بانی‌سی و ایلک جمهور باشقانی غازی مصطفی کمال آتاتورکو بیر داها رحمتله،حؤرمتله و سایغی ایله یاد ائدیریک. آتاتورکون بیزه قویدوغو ان موهوم میراثینیز اولاراق قبول ائتدیگیمیز تورکیه جمهوریتینی معاصر مدنیت سویه‌سینه قال‌دیرماق اوغروندا گئجه-گوندوز چالیشمایا داوام ائده جییک. روحون شاد اولسون.
| 734 | Arab | South-Azerbaijani | azb |
TRT | آذربایجان جمهورباشقانی ایلهام علییئو، ۲.جی قاراباغ ساواشیندان سونرا قورتاریلان بؤلگه‌لرین تیکینتی و احیاسی ایله اولوسلارآراسی نقلیات باغلانتیلارینین گلیشدیریلمه‌سی اوچون گئنیش مقیاسلی چالیشمالارا باشلادیقلارینی بیلدیردی.
تۆرکمنیستانین باشکندی عشق آباددا گئچیریله‌ن ۶.جی خزریانی اؤلکه‌لرین دؤولت باشقانلاری ذیروه‌سینده دانیشان علییئو، آذربایجانین خزریانی اؤلکه‌لرین امکداشلیغینا بؤیوک اؤنم وئردیگینی وورغولادی.
علییئو، خزرین حقوقی استاتوسونا دایر ۲۰۱۸.جی ایلده آغ‌تاودا ایمضالانان سندین قوه‌یه مینمه‌سی ایله خزره ساحلی اولان دؤولتلر آراسیندا هر طرفلی تعامل و امکداشلیغی آماجلایان داها تاثیرلی تدبیرلر اوچون ساغلام بیر حقوقی تمل یارادیلاجاغینی بیلدیردی.
خزرده داشیماچیلیغین اؤنمینه توخونان ایلهام علییئو،
"بو گون آذربایجان، آوراسیانین اؤنملی نقلیات و لجستیک مرکزلریندن بیریدیر. آذربایجان دوغو-باتی و قوزئی-گونئی اولوسلارآراسی نقلیات ددالانلارینین گلیشیمینده اؤنملی رول اویناییر. بیز ترانس‌خزر اولوسلارآراسی داشیمالارین وئریملی ایستیفاده‌سی اوچون چالیشیریق" دئدی.
۲-جی قاراباغ ساواشیندا آذربایجانین غلبه‌سیندن ده دانیشان علییئو،
علییئو، ائکولوژیک وضعیتله باغلی ساحل‌یانی اؤلکه‌لرین قایغیلارینی بؤلوشدوکلرینی و خزرده‌کی ائکولوژیک پروبلئملرین حلی یولوندا امکداشلیغین گئنیشلندیریلمه‌سیندن یانا اولدوقلارینی قید ائتدی.
| 1,212 | Arab | South-Azerbaijani | azb |
TRT | ایران شامپیوناتیندا 3-جو تورون اویون‌لاری کئچیریلیب.
تبریز تمثیلچیسی "تراکتور" دا نؤوبتی ماتچینا چیخیب.
تبریز کلوبو ائوده "مس رفسنجان"لا قارشیلاشیب و 1:0 حساب‌لی غلبه‌یه سئوینیب.
ایلک غلبه‌دن سونرا 3 خالی اولان تبریزلی‌لر 12-جی پیله‌ده قرارلاشیب‌لار.
| 252 | Arab | South-Azerbaijani | azb |
TRT | دونیانین ان یاشلی انسانی حساب ائدیله‌ن ژاپنلو قادین تاناکا کانه‌نین ۱۱۹ یاشی تامام اولور.
۲۰۱۹.جو ایلین مارس آییندا گینس رکوردلاری طرفیندن "دونیانین ان یاشلی اینسانی" عنوانی وئریلن تاناکا دونن ۱۱۹ یاشینی قوتلادی.
فوکووکا ایالتین‌ده‌کی بیر باخیم ائوین‌ده یاشایان تاناکانین میمیکلری ایله باخیم ائوی چالیشانلاری ایله ارتباط قوردوغو بیلدیریلیر.
تاناکانین سایی پازللری، شکلات و گازلی ایچه‌جکلری چوخ سئودیگی بیلدیریلیر.
۲ ژانویه ۱۹۰۳.جو ایلده ۹ اوشاغین ۷.جی‌سی اولاراق دونیایا گلن و ۱۹ یاشیندا عائله قوران تاناکانین اری و اوغلو ۱۹۳۷.جی ایلده ایکینجی چین-ژاپن ساواشیندا جبهه‌یه گؤندریلدی.
تاناکادان اؤنجه دونیانین ان یاشلی اینسانی ۲۰۱۸.جی ایلین جولای آییندا ۱۱۷ یاشیندا وفات ائدن ژاپن قادین چیو میاکو ایدی.
گینس رکوردلار کیتابینا گؤره، دونیانین ان اوزون ساغ قالانی ۱۹۹۷.جی ایلده ۱۲۲ یاشیندا وفات ائدن فران‌سیز قادین ژان لوئیز کالمان‌دیر.
| 839 | Arab | South-Azerbaijani | azb |
TRT | سوئدین گؤتنبرگ شهرینه باغلی هیسینگ ائلچه بلدیه‌سی، هر ایل تشکیل ائدیلن بیر فعالیتده‌کی چادیرلارینا بؤلوجو ترور هؤرگوتو پ‌کاکا پارچاسی آسان بیر قادین درنگی ایله بوتون ایلیشکی‌سینی کسدیگینی بیلدیریدی.
گوتنبرگ پستن قزئتینه دانیشان هیسینگ بلدیه‌سی مدنیت و اجتماعی فعالیت بؤلوم مودورو میشل گورانسون؛
"گئچن ایلکی ائتکینلیکده سؤز قونوسو قادین درنیگی‌نین چادیرلاری‌نین هر طرفینده بؤلوجو ترور هؤرگوتو پ‌کاکانین بئز پارچاسی واردی. بیز ده اؤزلرینی اویاردیق. عذر ایسته‌دی‌لر و بیر داها یاپمایاجاق‌لارینی سؤیله‌دی‌لر. اما بو ایل یئنه عینی‌سینی ائتدیلر" دئدی.
قادین درنگی ایله بوتون ایلیشکی‌لرینی کسدیک‌لرینی آنلادان گورانسون؛
' درنگه الکترونیک پست ایله بیر داهاکی فعالیته قاتیلاممایاجاق‌لارینی بیلدیردیک و بلدیه اولاراق اؤزلریله بوتون ایلیشکیلریمیزی کسدیگیمیزی چاتدیردیق. چونکو آوروپا بیرلیگینین ترور هؤرگوتلری لیسته‌سینده اولان بؤلوجو پ‌کاکایا دستک وئردیگینه دایر شبهه‌لر اولان بیر درنک ایله ایشلمک دگرلریمیزه ضیددیر' دئدی.
| 916 | Arab | South-Azerbaijani | azb |
TRT | تورکیه-ده یئنی نوع کوروناویروس‌دان (کووید-19) گون عرضینده 176 نفر اؤلوب.
ساغلیق ناظیری فخرالدین کوجا آچیقلاماسیندا بیلدیریب کی، سون 24 ساعاتدا سیمپتوم‌لاری دا معین ائدیلمه‌ین خسته‌لرله بیرلیکده داها 9 مین 138 نفر کووید-19 انفکسیونونا یولوخوب.
بو گون یئنی نوع کوروناویروس‌دان ساغالان خسته‌لر 8 مین 103، آغیر خسته‌لر ایسه 2 مین 801 نفر اولوب.
قئید ائدک کی، تورکیه-ده ایندییه‌دک یئنی نوع کوروناویروس سیمپتوم‌لاری دا معین ائدیلمه‌ین‌لرله بیرلیکده 2 میلیون 326 مین 256 نفر کووید-19 خسته‌سی اولاراق قئیده آلینیب، اونلاردان 2 میلیون 198 مین 150 نفر ساغالیب، 22 مین 807 نفر ایسه اؤلوب.
| 582 | Arab | South-Azerbaijani | azb |
TRT | آغری‌‌نین دوغوبایزید ائلچه‌سینده یئرلشه‌ن عثمانلی معمارلیغینین گؤرکملی نومونه‌لرین‌دن اسحاق پاشا سارایی، سون دؤرد ایلین ان یوکسک ساییسیندا قوناق آغیرلادی.
دوغو آنادولو بؤلگه‌سینین ان اؤنملی عثمانلی اثرلری آراسیندا اولان تاریخی اسحاق پاشا سارایی، هر گئچه‌ن گون گؤرمه‌یه گلن قوناق ساییسینی آرتیریر.
"مدنیتلر گئچیدی" اولاراق دگرلندیرلن و ایستانبول‌داکی توپقاپیدان سونرا اؤلکه‌ده‌کی ان بؤیوک سارای اولان، قارتال یوواسی گؤرونوشو، معمارلیغی و تاریخی اؤزللیگی ایله ایلین هر فصلی قوناقلارین دقتینی چکه‌ن اسحاق پاشا سارایی، اؤزللیکله سون ایللرده چوخ ساییدا یئرلی و خاریجی توریستی قبول ائتدی.
یاز آیلارین‌دا اولدوغو کیمی قیش مؤوسومون‌ده ده توریستلرین آخینینا اوغرایان اسحاق پاشا سارایی، قار اؤرتوسو ایچری‌سین‌ده‌کی گؤزل‌لیک و ظرافتی ایله قوناقلارینا بو مؤوسوم‌ده ده گؤرسل بیر شؤلن یاشادیر.
هیبتی و گؤزل‌لیگی ایله دقت چکه‌ن اسحاق پاشا سارایی، ۲۰۱۸.جی ایلده ۱۲۱ مین ۹۴ یئرلی و خاریجی توریست قبول ائتمه‌یی باشاردی.
اؤزللیکله خاریجی توریستلر ۴-۵ ساعاتا یاخین واختینی اسحاق پاشا سارایینا آییریر.
۲۲۰۰ متر ارتفاعداکی سارایین یئرلشدیگی قونومو و ۵۰۰ ایل اول ایلک کالوریفر(ایستیلتمه) سیستمینین ایستیفاده ائدیلمه‌سی خاریجی توریستلرین ایلگیسینی چکیر.
| 1,131 | Arab | South-Azerbaijani | azb |
TRT | مشهور ایسپانیا‌لی اوپرا موغننی‌سی مونتسرات کاباله 85 یاشیندا وفات ائدیب.
قئید ائدک کی، مونسررات کاباله بارسلونا خسته‌خانا‌لاری‌نین بیرینده موا‌لیجه آلیردی.
اونون سیدیک کیسه‌سینده پروبلئملرین اولدوغو بیلدیریلیردی.
مونتسرات کاباله Puççini ، Bellini و Doniçetti-نین کلاسیک ایتالیان اوپرا‌لاریندا چیخیش‌لاری ایله مشهورلاشیب.
| 323 | Arab | South-Azerbaijani | azb |
TRT | وانین اؤزالپ شهرستانی عدالت وقالخینما پارتیسی (آک پارتی) صدر معاوینی آیدین موشتو، بؤلوچو تشکیلات پ.ک.ک ترورچولار طرفیندن ائدیلن سیلاح‌لی سالدیریدا اؤلدورولدو.
آیدین موشتو-نون ماشینی، آخشام ساعات‌لاریندا تروریستلرجه قصب ائدیلمک ایستندی.
ماشینینی وئرممک اوچون مقاومت گؤسترن موشتو، تروریستلرین سیلاحین‌دان چیخان گولله‌لرله حیاتینی ایتیردی.
پ.ک.ک خائین‌لر موشتونون ماشینی‌نینی آلا‌راق حادثه یئریندن اوزاق‌لاشدی.
خائین ترور سالدیریسی ایله علاقه‌دار سوروشدورما و فاعیل‌لری توتولماسی اوچون ایش باشلادیلدی.
| 503 | Arab | South-Azerbaijani | azb |
TRT | گورجوستانین ساگارجو شهرینده بیر سالدیرقانین آپارتمانین بالکنوندان سلاحلا آتیش ائتمه‌سی نتیجهسینده بیری پلیس اولماقلا ۵ نفر یاشامینی ایتیردی، ۵ نفر یارالاندی.
گورجوستان ایچ ایشلری باخانلیغیندان وئریله‌ن یازیلی آچیقلامادا ۴۹ یاشینداکی سالدیرقانین، یاشادیغی آپارتمانین بالکنوندان سلاحلا آتیش ائتدیگی بیلدیریلدی.
آچیقلامادا، حادثه نتیجهسینده ۴ مولکی وطنداش و بیر پلیسین حیاتینی ایتیردیگی، ۵ نفرین یارالاندیغی قید ائدیلدی.
گوونلیک گوجلرینین سالدیرقانین ائوینه عملیات تشکیل ائتدیگی بیلدیریلن آچیقلامادا، شبهه‌لینین پلیس گلنه قدر اؤزونو اؤلدوردوگو ایفاده ائدیلدی.
حادثه یئرینه گئدن گورجوستانین ایچ ایشلری باخانی واختانگ گوملاوری، وطنداشلارا و پلیسه آتیش ائدن سالدیرقانین ۲۰۰۶-۲۰۲۱.جی ایللرده گورجوستان سلاحلی گوجلرین‌ده خیدمت ائدتدیگینی بیلدیردی.
سالدیری ایله باغلی سوروشدورما باشلادیلدی.
| 788 | Arab | South-Azerbaijani | azb |
TRT | سون دؤورده توریزمین اینکیشاف ائتدیریلمه‌سی ایستیقامتینده مهم آددیملار آتان اؤزبکیستاندا خاریجی وطنداش‌لار موقتی قالدیق‌لاری یئرده قئیدیاتین‌دان کئچمک‌دن آزاد اولوندولار.
مارس آییندا آرالاریندا تورکیه‌نین ده اولدوغو بیر چوخ اؤلکه‌یه سربست ویزا رژیمی تطبیق ائدن اؤزبکیستان توریزمی جانلاندیرماغا یؤنلمیش یئنی بیر آددیم دا آتدی.
خاریجی وطنداش لارین موقتی قالدیق‌لاری یئرده قئیدیاتا دوشمه ضرورتی آرادان قالدیریلدی.
موضوع ایله باغلی وئریلن امرده ایندیدک خاریجی‌لره عایید اولان "موقتی قئیدیات مجبوریتی" ائو صاحبی، دعوت ائدن طرف، و یا توریزم شیرکتی‌نین اوزرینه دوشدو.
اولدوق‌لاری هر بیر بؤلگه‌ده اوچ گون‌دن آز قالان خاریجی لرین ایسه موقتی قئیدیات‌دان کئچمه‌لرینه احتیاج قالمایا‌جاق.
سربست سیاحت ائدن، آرابا، و یا چادیر دوشرگه‌لرینده گئجه‌له‌ین خاریجی لر اوچ گون عرضینده اینترنت واسطه‌سیله مراجعت ائده‌رک، اولا‌جاق‌لاری یئرلر حاقیندا اؤزبکیستانین موافیق اورقان‌لارینا معلومات وئره‌جک‌لر.
بون‌دان باشقا، خاریجی وطنداش‌لارین بیر آی عرضینده موقتی یاشاییش ایجازه‌سی اوچون دؤولته 20 دو‌لار مبلغین‌دکی اؤدنیش حاقی دا لغو اولوندو.
| 1,018 | Arab | South-Azerbaijani | azb |
TRT | جمهور باشقانی رجب طیب اردوغان دوغو آغ دنیزینده تورکیه-نین سیویل گمیلرینه ائدیلن ان کیچیک هوجومو بئله جاواب‌سیز قویمایا‌جاق‌لارینی سؤیله‌ییب.
جمهور باشقانی جمعه نامازیندان سونرا گوندمدکی گونجل مسئله لری قیمتلندیریب.
اردوغان بیلدیریب کی،"اوروچ رئیس" کشفیات-آختاریش گمیسی آوقوستون 23-دک فعالیتلرینی داوام ائتدیرجک. آلمانیا باش ناظیری آنگلا مرکل ایله بو مسئله لری دونن موذاکیره ائتدیک.آنگلا مرکل یونانیستان باش ناظیری کیریاکوس میتسوتاکیس ایله ده تلفون علاقه سی ساخلادی.
میتسو تاکیسه اولوسلار آراسی حقوق نورما‌لارینا حرمتله یاناشماسی ایله علاقه دار چاغیریش ائدن تورکیه پرزیدنتی دئییب" : باتی تراکیادا سویداش‌لاریمیزین قبریستان‌لیغینی یاندیردیلار. بونلار هئچ مثبت آددیملار دئییل. بیز حیاتدا اولان و دونیا‌دان کؤچموش سویداش‌لاریمیزی تک قویماریق. لازیمی آددیملاری واختی، ساعتی گلنده آتاریق. بونو چوخ آچیق شکیلده ایفاده ائدیریک.
تورکیه-نین خاریجی ایشلر ناظیری مولود چاووش اوغلو دا دوغو آغ دنیزینده آرتان گرگینلیه گؤره مسئولیتی تورکیه-نین دئییل، یونانیستانین داشیدیغینی بیلدیریب.
مولود چاووش اوغلو سوئیس-لی همکاری ایگنازیو کاسیس ایله گؤروش کئچیردیکدن سونرا مطبوعات کنفرانسی تشکیل ائتدی.
"بیز کشفیات-آختاریش فعالیتلرینی حیاتا کئچیرمک اوچون 2018-جی ایلدک گؤزله‌دیک. یونانیستان و قیبریس یونان اجماسی بو فعالیتلری 2000-جی ایلدن اعتبارا داوام ائتدیریر"،-دئیه مولود چاووش اوغلو وورغولاییب.
تورکیه-ین ده بیر آددیم آتماق مجبوریتینده اولدوغونو دئین مولود چاووش اوغلو قئید ائدیب کی، آوروپا بیرلیگینه عضو دؤولتلرین خصوصی ایله دؤنم صدری آلمانیانین خواهیشی ایله بیز خوش نیت نوماییش ائتدیردیک و فعالیلریمیزی موقتی دایاندیردیق. بو مودت عرضینده یونانیستان آلمانیا و دیگر اؤلکه لره خبر وئرمه دن میصر ایله موقاویله باغلادی. یونانیستانین بو ایستیقامتدکی آددیمی قبول ائدیله بیلمز. گوناهلاندیریلا‌جاق بیر اؤلکه وارسا او دا یونانیستان‌دیر. یونانیستان "اوروچ رئیس" گمیسینه هوجوم ائدرسه لازیمی جاوابی آلار.
| 1,778 | Arab | South-Azerbaijani | azb |
TRT | آمریکادا، ۱۴ هاوا لیمانینین اینترنت سایتینا گیریش، روسجا دانیشان هکرلر طرفیندن بیر مدت بلوکلاندی.
سی‌ان‌ان‌ین خبرینه گؤره، اؤلکه‌ده‌کی سیاحت آخیشیندا هئچ بیر کسینتی یاراتمایان انگلله‌مه‌لرین مسئولیتینی، روسجا دانیشان هکرلر "کیلنت" اۆستلندی.
"کیلنت" اولاراق تانینان هکر قروپو، روسیا-اوکراینا ساواشینین باشلادیغی ۲۴ فوریه‌دن اعتباراً فعالیتینی آرتیرییرکن، سیاسی اولاراق دستکله‌سه ده، موسکوا یؤنه‌تیمی ایله باغلانتیسینین اولوب اولمادیغی بیلینمیر.
سؤزوگئدن قروپ، جولای آییندا آمریکا کنگره‌سینین اینترنت سایتینی قیسا بیر مدت بلوکلاماقلا گوندمه گلمیشدی.
| 548 | Arab | South-Azerbaijani | azb |
TRT | جمهور باشقانی رجب طیب اردوغان باتی مدیاسیندا مودا ایکونو کیمی تقدیم اولونان تروریستلرین وحشی، قددار و قاتیل اوزلری‌نین ایفشا اولدوغونو سؤیله‌دی.
جمهور باشقانی رجب طیب اردوغان بئشتپه میللت کنگره و مدنیت مرکزینده "یاخشی‌لیق موکافات‌لاری" پروگرامیندا چیخیش ائتدی.
اردوغان چیخیشیندا تورکیه سلاحلی قوه‌لری‌نین سوریه-نین عفرین بؤلگه‌سینده ترور تشکیلاتی پ.کا.کا / کا.ج.کا / پ.ی.د-ی.پ.گ و داعش عضو‌لرینی ضررسیزلشدیرمک، دوست و قارداش بؤلگه خالقینی تضییق و ظلم‌دن قورتارماق اوچون 20 ژانویه ده باشلاتدیغی "زیتون دالی" عملیاتیندا بو گونه قدر 3 مین 400 تروریسین ضررسیزلشدیریلدیگینی سؤیله‌دی.
جمهور باشقانی: "اینسان‌لیق، عدالت و مرحمتی اساس توتا‌راق، حاقیمیزدا یاییلان قارا تبلیغاتا فیکیر وئرمه‌دن عفرینی، منبیچی و سوریه-نین قوزیی ینی بو قاتیل سورولرین‌دن تامامیله تمیزلیجییک" دئدی.
اردوغان باتی مدیاسیندا تروریستلرین رکلام ائدیلدیگینی وورغولایاراق:"مودا ایکونو کیمی ساتیشا چیخاریلان تروریستلرین وحشی، قددار و قاتیل اوزلری ایفشا اولور. عسگرلریمیز، آزاد سوریه اردوسو ایله بیرلیکده تروریستلردن تمیزلدیگی هر تورپاق پارچاسی ایله بؤلگه خالقی‌نین گلجگینی ده خلاص ائدیر"ایفاده‌لرینی ایشلتدی.
اردوغان داعش بهانه سیله بؤلگه‌ده اویون‌لار اویناندیغینی، بو اویونو پوزدوق‌لارینی قئید ائتدی.
| 1,166 | Arab | South-Azerbaijani | azb |
TRT | امریکا-نین مالیه ناظیری جانت یلن‌ین چین-ین رسمی لری ایله گؤروشمک اوچون جولای‌ین 6-دان - 9-دک پکن-ده اولاجاق.
بو باره‌ده امریکا مالیه ناظیرلیگی معلومات یاییب.
جانت یلن پکن-ده چین رسمی لری ایله دونیانین ان بؤیوک اقتصادیاتینا مالیک امریکا و چین اوچون واجیب اولان موناسیبت‌لره مسئولیتله یاناشماق، ناراحات‌لیق دوغوران ساحه‌لرده بیرباشا اونسیت قورماق و قلوبال پروبلئملرین حلی اوچون بیرگه چالیشماق مسئله‌لرینی موذاکیره ائده‌جک.
خاطیرلاداق کی، ژوئن‌ین 18-19-دا امریکا خاریجی ایشلر ناظیری آنتونی بلینکن چین-ده سفرده اولوب.
| 516 | Arab | South-Azerbaijani | azb |
TRT | آمریکانین بیرلشمیش میللتلر دایمی نماینده‌سی نیکی هیلی، ونزوئلا رهبرلیگی‌نین بوتون بؤلگه‌نین باریش و امنیتینی تهدید ائتدیگینی ایره‌لی سوره‌رک، دولت باشقانی نیکولاس مادورونون گئتمه واختی‌نین گلدیگینی سؤیله‌دی.
هیلی، آمریکا قارّه‌سی 48-جی واشینگتون کونفرانسینداکی چیخیشیندا، ونزوئلا دولت باشقانی مادورویا قارشی تنقید ائتدی.
ونزوئلادا 20 می‌ده کئچیریله‌جک پرزیدنت سئچیم‌لری‌نین، "دیکتاتور" کیمی آدلاندیردیگی مادورو اوچون ساختا بیر اؤرتوک اولاجاغینی ساوونما هیلی، اؤلکه اهالیسینین یوزده 87سی‌نین آجلیق سرحدی‌نین آلتیندا یاشادیغینی، اینفلیاسیون حال‌لاری‌نین یوزده 18 مینه چاتدیغینی و خالقین جینایتکار نارکوتیک بیر دولتین قوربان‌لاری اولدوغونو ایفاده ائتدی.
هیلی،
"مادورو رژیمی بوتون بؤلگه‌ده باریش و امنیتی تهدید ائدیر. 20 می‌ده کئچیریلمه‌سی پلان‌لاش‌دیریلان قوندارما سئچیم‌لر ساختا. مادورو دییشمه‌یه‌جک و ترور سلطنتینی داوام ائتدیرمک اوچون شوپهه‌‌لی سئچیم‌لر کئچیره‌جک. ونزوئلا خالقینا قارشی سیستماتیک فشار بوتون بؤلگه اوچون فعال بیر تهدید حالینا گلدی. لاتین آمریکاسی‌نین باریش و امنیتی اوچون مادورونون گئتمه زامانی گلدی." دئیه دانیشدی.
| 1,036 | Arab | South-Azerbaijani | azb |
TRT | یونانیستانین پایتاختی آتن‌نین یاخینلیغینداکی الفسینا بلدیه‌سی‌نین صدری یورگوس چوکالاس بیچاقلی هوجوما معروض قالدی.
بلدیه صدری خسته‌خانایا چاتدیریلدی. چوکالاسین یونگول یارالاندیغی بیلدیریلیر.
نظارته آلینان 35 یاشینداکی هوجومچو بلدیه‌نین کئچمیش سوزلشمه‌لی امکداشی اولدوغو و داها اول پسکولوژی پروبلئملری سببیندن موا‌لیجه اولدوندوغو باره‌ده معلومات یاییلدی.
یونانیستانین ایچ ایشلر ناظیری پانوس ایسکورلتیس الفسینا بلدیه صدرینه ائدیلن هوجومو قینادی.
| 446 | Arab | South-Azerbaijani | azb |
TRT | بو قدر گئنیش جغرافیادا یاییلمیش تورک دونیاسیندا، کولتور و دوشونجه بنزرلیگی عجاییب بیراولایدیر. تاریخین نم هانسی ایتمیش چاغیندان باشلایاراق بو گونوموزه قدر، شامانیست تورکلردن موسلومان تورکلره‌دک، آلتای داغلیقلاریندا هله ده میفیک گؤروشلریمیزی قورویوب ساخلایان دبلردن بیزیم آذربایجانا قدرعینی کولتورو، عینی اینانیشلاری گؤرومک چتین دئییل. بو بیرگه اولان ذات، همن تورک کیملیگیدیر.
بو قیسا یازیدا قدیم آلتایلاردان باشلایاراق بوگونکو آذربایجانا قدر، اودا و ایشیغا بسله‌نن حؤرمت و اینانجی گؤزدن کئچیره‌جه‌ییک. آلتایلارین یارادیلیش افسانه‌لرینده بئله اوخویوروق: باش تانری اولگئن، گؤیدن بیری قارا، باشقاسی آغ ایکی داش گتیردی. اونلاری بیر-بیرینه ووروب اود یاندیردی. بو افسانه‌یه دایاناراق، آلتای و یاقوت تورکلری چاخماق داشی ایله یانان اودو ایلکین اود سانیب اونو مقدس سایمیشلار. بو دوشونجه آذربایجان شفاهی ادبیاتیندا هله ده یاشاماقدادیر. قوراق ایللرده، بعضی آداملار تپه باشینا چیخیب اوردا بو بایاتینی اوخویورلار: چاخ داشی، چاخماق داشی. آللاه وئرسین یاغیشی. بیزیم اسکی اینانجلاریمیز بو بایاتیدا اؤز عکسینی گؤستریر.
اسکی اینانجلارا گؤره، گؤیده بیری چاخ داشی، باشقاسی چاخماق داشی آدلانان ایکی داش وارمیش. او داشلار چاخناشاندا ایلدیریم چاخار سونرا یاغیش یاغارمیش. یانی بیزده ده، آلتای، یاقوت، اورتا آسیا و سیبیر تورکلری کیمی اودون گؤیدن گلمه‌سینه و ایکی داشین چاخناشماسیندان یارانان قوتسال اودا اینانج واردیر.
شامانیستلره گؤره، اود هرنه‌یی تمیزله‌ین و پیس روحلاری قووان بیر وارلیقدیر. بو دوشونجه موسلومان تورکلرین آراسیندا دا یایغیندیر. قازاقلار کؤهنه پارچانی یاغلاییب یاندیراندان سونرا، آلاس-آلاس دئیه اونو مریض آدامین باشینا دولاندیرارلار. بو ایش اونلارین دونیا گؤروشونده مریض آدامین پیسلیکلرینی تمیزله‌ییب اونون ساغالماسینا سبب اولار. یاقوت قاملاری همن تؤرنی یاری یانیق پارچا ایله ایجرا ائدیب اونا آلیاستا دئییرلر. قازاقلاردا آلاسلاما، یاقوتلاردا آلیاستا دئییلن بو مراسیمه بیزده آلازلاما دئییلیر. دیلیمیزده هله ده هرنه‌یین یاریمچیق یانماسینا آلازلاندی فئعلینی ایشله‌دیریک.
| 1,861 | Arab | South-Azerbaijani | azb |
TRT | برزیل-ده یئنی نوع کروناویروسا یولوخان‌لارین سایی 1 میلیونا یاخینلاشیر – حاضیردا اونلارین سایی 955 مین 377-دیر.
بو باره‌ده اؤلکه‌نین ساغلیق ناظیرلیگی معلومات یاییب.
سون گون ده برزیل-ده 32 مین 188 نفرده کووید-19 ویروسونا یولوخما فاکتی تصدیقله‌نیب، 1269 نفر ایسه بو ویروس‌دان اؤلوب.
عمومی‌لیکده 463 مین 474 نفر معالیجه اولونا‌راق ساغالیب. 445 مین 393 خسته ایسه حاضیردا معالیجه آلیر. ایندییه‌دک 46 مین 510 نفر ده ویروسون قوربانینا چئوریلیب.
| 437 | Arab | South-Azerbaijani | azb |
TRT | ایران پرزیدنتی حسن روحانی، بؤلگه مسئلهلرینین بؤلگه اؤلکه‌لری و خالقلاری طرفیندن حل ائدیلمه‌سی لازیم اولدوغونو ایفاده ائد‌رک آمریکا بیرلشمیش دؤولتلرینی تنقید ائتدی.
باشکند تهراندا تشکیل ائدیله‌ن وحدت کنفرانسیندا دانیشان روحانی، بؤلگه‌ده‌کی گلیشمه‌لرله ایلگیلی دگرلندیرمه‌لر وئردی.
آمریکانین عصرین آنلاشما‌سی آدینی وئردیگی لایحه ایله فیلیسطین مسئله‌سینی پوللا حل ائتمه‌یه و ایسراییلی ده ایسلام دونیاسیندا نورمال بیر اؤلکه کیمی قبول ائتدیرمه‌یه چالیشدیغینی ایفاده ائدن روحانی،
"بؤلگه مسئله‌لری بؤلگه اؤلکه‌لری و خالقلاری طرفیندن حل ائدیلمه‌لی‌دیر. باشقالاری پروبلئملری حل ائده‌بیلمز، اونلار داواملی اولاراق پروبلئم یارادیر. آمریکا، بؤلگه‌نین و ایسلام دونیاسینین دوستو دئییل" دئدی.
افغانیستان، عراق و یمن‌‌ده‌کی ساواشلار ایله ایسلام اؤلکه‌لری آراسینداکی ایختیلافلارین آمریکانین سوءقصدلری سببیله میدانا گلدیگینی ساوونان روحانی، آمریکا پرزیدنتی دونالد ترامپین سوریه‌نین قوزئی دوغوسونداکی نفت قایناقلاری ایله ایلگیلی آچیقلاماسینا دا تپکی گؤستردی.
ایران پرزیدنتی،
"آمریکا رهبرلری بو گون آچیق بیر شکیلده هدفلرینین سوریه نفت قویولاری اولدوغونو سؤیله‌‌ییر. آغ ائوده‌ن داها اؤنجه بو قدر آچیق بیر سؤز ائشیتمه‌میشدیم. آمریکانین هدفی مسلمانلارین قایناقلارینی یاغمالاماقدیر آنجاق بو تعبیری اونلاردان ایشیتمه‌میشدیک" ایفاده‌لرینی ایشلتدی.
عراق و لبنان‌داکی حادثه‌لره ده توخونان روحانی، عراق خالقی، ریفاه، قالخینما و پروبلئملرین حلی اوچون میدانلارا چیخیب ایداره‌چیلرینی اویاریر آنجاق آمریکا بو گؤستریلری استثمار ائد‌رک بیر عصیانا، ایختیلافا و اؤلومه چئویریر. لبنان خالقی اقتصادی پروبلئملری اوچون کوچه‌یه چیخیر و ایداره‌چیلرین‌دن پروبلئملرین حل ائدیلمه‌سینی طلب ائدیر. آمریکا ایسه بونو لبنان ایچ ساواشینا چئویرمه‌یه چالیشیر" شکلینده دانیشدی.
| 1,631 | Arab | South-Azerbaijani | azb |
TRT | روسیانین، تورکیه تورلاری‌نین ساتیشینا ایجازه وئرمه‌سی‌نین آردین‌دان تعریفه‌لی سفرلرله آنتالیایا گلن روس توریستلر، توریزم جننتینده تعطیل ائتمه‌نین کیفینی چیخاریر.
حیات یولداشی و اوشاقلارییلا تعطیلینی بئلئک توریزم بؤلگه‌سین‌دکی بیر اوتلده کئچیرن سئرگئی یئرمولنکو، آنتالیایا هر ایل گلدیک‌لرینی و هئچ بیر اؤلکه‌ده تورکیه‌دکی قدر گؤزل خیدمت کیفیتی تاپا بیلمدیک‌لرینی سؤیله‌دی.
یئرمولنکو،
"دنیز هر یئرده اولا بیلر اما ان گؤزل دنیز تورکیه‌ده. بورادا همچینین هر کس روس بیلیر، اوشاق‌لاریم اوچون روس بیلن پرسونل اولماسی چوخ اهمیت‌لی. تورکیه‌ده ائویمیزده کیمی‌ییک." دئدی.
عایله‌سیله بیر هفته‌دیر آنتالیادا تعطیل ائدن الئنا اوبورینا دا روستوو‌دان گلدیگینی و کئف‌لی بیر تعطیل کئچیردیگینی قید ائتدی.
اوبورینا،
"ایکی اؤلکه آراسینداکی علاقه‌لرین پوزولماسی بیزی بیر آز تأثیر ائتدی. تعطیل اوچون بو ایل باشقا بیر اؤلکه‌یه گئدجکدیک اما علاقه‌لر دوزلینجه آنتالیایا گلمه‌یه قرار وئردیک. بورادا، اینسانلار، طبیعت، دنیز، هر شئیی بئیه‌نیرم." دئیه دانیشدی.
اولگا کارناوکه ده ایللردیر یاز تعطیلینده آنتالیایا گلدیگینی ایفاده ائده‌رک،
"بو ایل یونانیستان و یا بولغاریستاندا تعطیل ائتمگی دوشونوردوک. نتیجه اولاراق تورکیه‌نی سئچدیم. 7 گون‌دور آنتالیاداییم، تورکیه‌نی چوخ سئویرم. بورا بیزیم اوچون کیچیک بیر جنت کیمی." فیکیرینی ایفاده ائتدی.
اونیورسیته شاگیردی ویکا ساموهووا دا عایله‌سیله بیر هفته‌دیر آنتالیادا تعطیل ائتدیگینی سؤیله‌دی.
ساموهووا،
"ایلنجه، یئمک، هاوا، دنیز ... هر شئی چوخ گؤزل. آنتالیادا خوشبختیک. ایکی اؤلکه آراسینداکی پروبلم بیزی تأثیر ائتمه‌دی، بیز اونسوز دا آنتالیایا گله‌جکتیم." دئدی.
پروفسیونل اوتل ایدارچی‌لری درنکی (پوید/POYD) صدری علی کیزیلداغ، روس ماراغیندان ممنون اولدوقلارینی سؤیله‌دی.
روس‌لارین تورکیهیه حسرت قالدیغینی، تورکیه‌نین ده روس توریست‌لرله باغلی جدی گؤزلمه‌لری اولدوغونو ایفاده ائدن کیزیلداغ،
"هر شئی یولوندا گئدرسه ایلین ایکینجی یاری‌سیندا آنتالیایا گلن روس توریست سایسی 1 میلیونو کئچه بیلر، چونکی گئتدیک‌لری اؤلکه‌لردن تامین اولمایان روس‌لار 'تورکیهیه ده گئدک دئییر. چارترلر آرتارسا 1 میلیونو راحت‌لیقلا کئچه بیلریک." دئیه دانیشدی.
| 1,952 | Arab | South-Azerbaijani | azb |
TRT | پرزیدنت رجب طیب اردوغان، آمریکا بیرلشمیش دؤولتلری پرزیدنتی دونالد ترامپ ایله تلفندا دانیشدی.
تلفن دانیشیغیندا ایکیلی قونولارین یانیندا بؤلگه‌سل گلیشمه‌لر اله آلیندی.
ایلهتیشیم باشقانلیغیندان وئریله‌ن آچیقلامایا گؤره، ایکی لیدئر، آمریکا بیرلشمیش دؤولتلری باشقانی ترامپین دعوتی اوزرینه ۱۳ نوامبردا واشنگتندا گؤروشه‌جکلرینی ده یئنی‌دن تایید ائتدی.
اردوغان، تویتر حسابین‌دان آمریکا بیرلشمیش دؤولتلری پرزیدنتی ترامپ ایله تلفن دانیشیغی ایله باغلی پایلاشیمیندا، ایکیلی ایلیشکی‌لر ایله بؤلگه‌ده‌کی مسئله‌لرین اله آلیندیغینی بیلدیررک بونلاری قید ائتدی:
"وئریملی بیر تلفن دانیشما‌سی گرچکلشدیردیک. ترورلا مباریزه و اؤلکه‌لریمیز آراسینداکی تیجاری هدفلر باشدا اولماق اوزره، بیر چوخ قونودا آتاجاغیمیز آددیملاری دگرلندیردیک. ۱۳ نوامبردا آمریکا بیرلشمیش دؤولتلرینه ائده‌جگیمیز سفرله بیرلیکده، بو گون ائتمیش اولدوغوموز تلفن دانیشما‌سینین ایکیلی ایلیشکی‌لریمیز و بؤلگه‌سل مسئله‌لرله ایلگیلی خیرلی نتیجه‌لر دوغوراجاغینا اینانیرام".
ترامپ ایسه تویتر حسابین‌دان،
"اردوغان منه، چاتیشما سیراسیندا قاچدیقلاری ایفاده ائدیله‌ن، آرالاریندا تروریست ابوبکر البغدادینین حیات یولداشی و باجی‌سینین دا اولدوغو بیر چوخ داعش عضوونون توتولدوغونو سؤیله‌دی" ایفاده‌لرینی ایشلتدی.
ترامپ، آیریجا سوریه سرحدی، تروریزمین آرادان قالدیریلماسی، یپگ/پ‌کاکا و دیگر قونولارین اله آلیندیغینی ایفاده ائد‌رک، پرزیدنت اردوغانی گله‌جک چرشنبه ۱۳ نوامبردا آغ ائوده گؤرمه‌یی صبیرسیزلیکله گؤزله‌ییرم" دئیه یازدی.
| 1,368 | Arab | South-Azerbaijani | azb |
TRT | "ایسراییل فیلیسطین شهرلرینده ترورچولارا قارشی گئنیش میقیاس‌لی حربی عملیات‌لارینی داوام ائتدیره‌جک".
بونو اؤلکه‌نین باش ناظیری بنیامین نتانیاهو دئییب.
بنیامین نتانیاهو ایسراییل اوردوسونون عسگرلرینی جنین شهرینده بیر چوخ ترور آلت یاپیسینی محو ائتدیک‌لرینه گؤره تعریفله‌ییب و قئید ائدیب کی، بونونلا دا بیر چوخ ترور آکت‌لاری‌نین قارشی‌سی آلینیب:
"حاضیردا بیز ماموریتی باشا ووروروق و دئیه بیلرم کی، جنین-ده‌کی گئنیش آکسیامیز بیردفعه‌لیک تدبیر دئییل. ترورون کؤکونو کسمک اوچون نه قدر لازیم‌دیرسا، داوام ائدجییک. جنین تروریزم اوچون تهلوکه‌سیز سیغینا‌جاق حالینا گلمه‌سینه ایمکان وئرمه‌یه‌جییک".
| 585 | Arab | South-Azerbaijani | azb |
TRT | تورکیه جاری ایلده اؤلکه‌یه گله‌جک توریستلرین سایینی 38 میلیون نفره چات‌دیرا‌جاق.
بو باره‌ده مدنیت و توریزم ناظیری نومان کورتولموش کاستامونو شهریندکی چیخیشیندا معلومات وئریب.
ناظر بیلدیریب کی، آلمانیا‌دان 5 میلیون، روسیا‌دان ایسه 6 میلیون توریست گلمه‌سی تخمین ائدیلیر. اونون سؤزلرینده گؤره، توریزم ساحه‌سین‌دکی سیچراییش‌لی اینکیشاف حکومتین گؤردوگو تعبیرلر، ائله‌جه ده بو ساحه‌یه عایید تبلیغات ایشلری‌نین آپاریلماسی نتیجهسینده الده اولونوب.
| 441 | Arab | South-Azerbaijani | azb |
TRT | جمهورباشقانی رجب طیب اردوغان، تورکیه‌نین، زئتون بوداغی عملیاتیندا، تخریباتلارا اهمیت وئرمه‌دن یولونا داوام ائتدیگینی سؤیله‌دی.
بو سحر اعتباریله عفرین بؤلگه‌سینده ائتکیسیز حالا گتیریلن تروریست ساییسینین مین ۸۲۹ اولدوغونو وورغولایان اردوغان،
"بو بیر اینانجین، ایمانین نتیجه‌سی‌دیر. بعضا یالان یانلیش شئیلر چیخیر. هئچ بیرینه محل قویمادان یولوموزا داوام ائدیریک. داغ داش دئمه‌دن گئجه گوندوز دئمه‌دن حاضردا بو مباریزه‌نی عسگریمیز داوام ائتدیریر" دئدی.
تورکیه‌نین ده ایچینده اولدوغو جغرافیانین بیر سیرا چتین‌لیکلری ایچینده توتدوغونا ایشاره ائدن اردوغان،
"جغرافیامیزین ایچینده اولدوغو وضعیتی قدره گئدن یول‌دا بیر ایشاره، بیر اویاری کیمی گؤروروک. همیشه ان یاخشی‌سینی اومود ائد‌رک آنجاق ان پیسینه ده حاضرلیق‌لی اولاراق یولوموزا داوام ائدجییک" ایفاده‌لرینی قولاندی.
| 761 | Arab | South-Azerbaijani | azb |
TRT | روسیا سینما اویونچوسو جیم کری ده داخیل اولماقلا ۱۰۰ کانادا وطنداشینا تحریم تطبیق ائتمه قراری آلدی.
روسیا خاریجی ایشلر باخانلیغندان وئریله‌ن یازیلی آچیقلامادا، کانادانین، روسیانین یؤنه‌تیم، ایش، چئوره و مدنیت نماینده‌لری، سیاستچیلری، میللت وکیللری ایله اوزمانلارینا قارشی تحریملرینی داوام ائتدیردیگی بیلدیریلدی.
بونا قارشیلیق اولاراق ۱۰۰ کانادالی تحریم لیستینه سالیناراق روسیایا گیریشلرینین قاداغان ائدیلدیگی بیلدیریلن آچیقلامادا، سؤزوگئدن شخصلرین آدلارینین یئر آلدیغی لیست یاییملاندی.
لیستده، کانادانین یوکسک روتبه‌لی مأمورلاری ایله یاناشی، ایش آداملاری، فعاللار، مطبوعات و مالیقوروملارینین نماینده‌لری ده یئر آلدی.
تحریم لیستینده مشهور سینما اویونچوسو جیم کری ده وار.
روسییا خاریجی ایشلر باخانلیغی ۱۱ نوامبردا ۲۰۰ آمریکا وطنداشینین تحریم لیستینه سالیندیغینی و اؤلکه‌یه گیریشینین قاداغان ائدیلدیکینی بیلدیرمیشدی.
| 813 | Arab | South-Azerbaijani | azb |
TRT | اینترنت آختارما موتورو گوگل، آنا صحیفه‌سین‌ده، کلاسیک تورک موسیقی‌سینین اونودولمازلارین‌دان "صنعت گونشی" زکی مورنین ۸۷.جی یاش گونو اوچون "دودل" حاضرلادی.
اینترنت ایستیفاده‌چیلری، گوگل آنا صحیفه‌سینه گیردیک‌دن سونرا، مرحوم زکی مورن رسملرین‌دن اولوشان اؤزل لوگو ایله قارشیلاشیر.
لوگونون اوزرینه تیخلاندیغیندا ایسه صنعتچی حاقیندا آیرینتی‌لی بیلگی وئریلیر.
دودل اویقولامالاری، دونیا اؤلکه‌لری اوچون اؤنملی گون و تعطیللره، مد‌نی حادثه‌لره و تاریخ‌ده یئر آلان اؤنملی شخصلره یئر وئره‌رک دقت چکمه‌یی آماجلاییر.
اینترنت ایستیفاده‌چیلری، اؤزل تاساریملی لوگونون اوستونه باساراق، او گونه، شخصیته، یا دا قونویا دایر آیرینتی‌لی معلومات آلابیلیر.
| 634 | Arab | South-Azerbaijani | azb |
TRT | چئوریلیش گیریشیمینین یاشاندیغی ونزوئلادا حکومت یانلیلارینا دؤولت باشقانلیغی سارایی میرافلورس، مخالیفت یانلیلارینا ایسه حادثه‌لرین یاشاندیغی کارلوتا حربی هاوا مرکزی اطرافیندا توپلانما چاغریشی ائدیلدی.
گونه، اؤزونو "گئچیجی پرزیدنت" اعلان ائدن میلی مجلیس باشقانی خوان گوآیدو رهبرلیگی آلتیندا بیر قروپ عسگرین باشکند کاراکاسداکی چئوریلیش گیریشیمی ایله باشلایان ونزوئلادا بلیرسیزلیک داوام ائدیر.
ونزوئلا قوروجو مجلسینین باشقانی و حاکمیت‌ده‌کی ونزوئلا بیرلشمیش سوسیالیست پارتیسینین بیرینجی باشقان یاردیمچیسی دیوسدادو کابللونون حکومت یانلیلارینی دؤولت باشقانلیغی سارایی میرافلورسه چاغیرماسیندان سونرا مخالیفلر ده یانداشلارینی چئوریلیش گیریشیمینین باش وئردیگی بؤلگه‌ده اولان و حاضردا گیریله‌ممه‌یه‌ن کارلوتایا گئتمه‌یه چاغیردی.
اؤته یاندان، حکومت طرفین‌ده‌کی عسگرلرین، آلتامیرا کؤرپوسو اوزرینده آرالاریندا اولوسال مجلس میللت وکیللرینین یانی سیرا چئوریلیشچی عسگرلرین ائو حبسین‌دن چیخاردیغی وولونتاد پوپولار "خالقین ایراده‌سی" لیدئری لئوپولدو لوپزین ده اولدوغو ازدحاما گازلی مداخیله‌سی داوام ائدیر.
کؤرپویه دوغرو حرکته گئچن مخالیفلرین ساییسینین دا آرتماغا باشلادیغی دقت چکیر.
بو آرادا ونزوئلاداکی سیاسی بحران‌دا باشین‌دان بری مخالیفته هر جور دستک وئره‌ن آمریکا دؤولتلری هؤؤگوتو باش کاتیبی لویس آلماگرو سوسیال مئدیا حسابین‌دان وئردیگی آچیقلاما ایله دؤولت چئوریلیشی گیریشیمینه دستک وئردی.
آلماگرو،
"ونزوئلا آنایاساسینی و گئچیجی دؤولت باشقانی گوایدونون یانین‌داکی عسگرلری سالاملاییریق. دینج بیر گئچیش اوچون داها گئنیش بیر دسته‌گه احتیاج وار" ایفاده‌لرینی ایشلتدی.
کلمبیا پرزیدنتی ایوان دوکه ده، سوسیال مئدیا حسابین‌دان وئردیگی آچیقلامادا،
"ونزوئلا اوردوسونو تاریخین دوزگون طرفینده یئر آلماغا چاغیریریق" ایفاده‌لری ایله چئوریلیش گیریشیمینی دستکله‌مه‌یه چاغیردی.
| 1,653 | Arab | South-Azerbaijani | azb |